Sisäänjättö joulukuun Modern-huutokauppaan!\nJärjestämme joulukuussa erikoishuutokaupan Modern johon voit nyt jättää esineitäsi myytäväksi. Tällä hetkellä markkinoilla löytyy kysyntää erityisesti suomalaiselle taiteelle, suosiossa ovat mm. Nanna Susi, Reidar Särestöniemi, Alpo Jaakola, Fritz Jakobsson, Göran Augustson ja Sam Vanni. Muotoilun ja suunnittelun huipulla olevien taiteilijoiden töitä ovat mm. Paavo Tynellin valaisimet, Alvar Aallon monipuoliset huonekalut sekä design lasissa Tapio Wirkkala, Gunnel Nyman ja Kaj Franck. Rut Brykin upeat keramiikkatyöt herättävät suurta mielenkiintoa ympäri maailman.\nVoit lähettää arviointipyyntöjä myös sähköpostitse arviointi@hagelstam.fi tai tulla käymään toimistollamme Tehtaankatu 27:ssa ja 36:ssa. Olemme avoinna ma-pe klo 9-17.\nMikäli et pääse luoksemme Tehtaankadulle, teemme myös arviointikäyntejä ympäri Suomen. Ole meihin yhteydessä hagelstam@hagelstam.fi tai 09-68 77 990 tai 09-68 77 610 ja tiedustele tarkempaa aikataulua – pyrimme vierailemaan luonanne.\nHagelstamin arvioitsijat arvioivat esineitä Idea-parkin Keskusaukiolla lauantaina 7.10. klo 12-15. Päivän päätteeksi järjestetään huutokauppa klo 15 alkaen. Keskusaukiolla arvioitsijoina:\n• Tv:stäkin tuttu Wenzel Hagelstam (Hagelstam & Co)\n• Intendentti Tero Metsärinta (Hagelstam & Co)\n• Toimitusjohtaja Sami Taustila (Huutokauppahuone Aleksi)\nEsineitä arvioidaan maksutta jonotus-järjestyksessä. Ennakkoilmoittautuminen alkaa Keskuspuistossa klo 11.30. Ilmoittautuneet saavat jonotusnumeron. Kukin voi tuoda arvioitavaksi 1-2 kohdetta. Arvioidun kohteen voi halutessaan jättää päivän huutokauppaan huudettavaksi.\nTapahtumaan on vapaa pääsy. Tervetuloa arvioituttamaan ja tekemään hyviä huutoja huutokauppaan tai vain seuraamaan!\nMilitariaa ja Numismatiikkaa!\nTule nyt arvioituttamaan militariaesineesi tai numismatiikka-aarteesi. Asiantuntijamme, intendentit Thomas Luoma ja Jaakko Nieminen arvioivat ilmaiseksi toimistollamme Tehtaankatu 27:ssa torstaina 7.9. klo 12-18!\nSuuren suosion saavuttanut militarian ja numismatiikan erikoishuutokauppa järjestetään jälleen syksyllä. Militarian puolella etsimme myyntiin antiikkiaseita, miekkoja, kunniamerkkejä, mitaleita, univormuja ja sotilasaiheisia muistoesineitä. Numismatiikassa etsimme harvinaisia keräilykolikoita, isompia kokonaisuuksia, kultakolikoita sekä hopearahoja.\nMannerheim-risti, nro. 32, 46.000 €\nNumismatiikasta olemme saavuttaneet myyntihintoja, mm.:\n10 ruplan seteli 1847, 3000 €\n500 mk seteli 1878, 2800 €\n3 ruplan seteli 1859 ja 1 ruplan seteli 1826, 2600 €\n25 mk seteli, Suomen Yhdyspankki, 1700 €\n"Sinä yönä ruusut itkivät verta"\n(Kuvat: Hagelstam & Co ja Jaakola-seura, Jaakolantaide.fi)\nLoimaan shamaani, Alpo Jaakola, (1929-1997) oli täydellisen omalaatuinen ja monipuolinen taiteilija, joka loi harvinaisen vaikuttavan tulkitsemistavan sisäisille näyilleen. Jaakola oli taiteilijana itseoppinut; hänen opettajansa Turun piirustuskoulussa katsoivat jo yhden lukukauden aikana, että muu ohjaus olisi pilannut Jaakolan ainutlaatuisen persoonallisen tyylin. Niinpä Jaakola, absurdinakin pidetty maalari, keskittyi elämään.\nVimmaisesti maalannutta Jaakolaa on myös pidetty kömpelönä surrealistina, joka tulkitsi jopa häiritsevällä tavalla erittäin henkilökohtaisia aiheita. Jaakola oli peloton maalari; hän tarttui kipukohtiinsa ja työsti niistä jotain ainutkertaista, toisinaan myös satumaista. Surrealismin ja naivismin raja oli loppujen lopuksi epäselvä, ja teokset onnistuvatkin kietomaan katsojan vaikuttavaan tunteiden ja värien sekamelskaan. Jaakola ei päästä helpolla, hänen teoksensa ovat kahtiajakavia, ja sama katsoja voi rakastaa yhtä maalausta ja vihata toista. Mutta yhdentekeviä ne eivät koskaan ole.\nNeljä naista ruusukorissa on yksi Jaakolan keskeisimmistä teoksista. Taiteilija itse kertoi siitä, miten "Sinä yönä ruusut itkivät verta. Katujen raivo ei häirinnyt maalaria, joka ukkosen lähestyessä teki työtään. Mea culpa (minun syntieni tähden), siinä ovat ne elämäni neljä naista." Teos esittää Jaakolan elämän neljää muusaa, jotka poseerasivat hänelle lukuisina päivinä ja öinä, ja joille Jaakola saattoi vuodattaa sydämensä; taiteilijan sisar Pirkko Jaakolaa, Pirkko Sieversiä, Marja Siltasta (Jaakola) ja luottomalli Maijaa. Jaakolan teokset syntyivät usein myös keskustelujen kautta, jolloin töihin painoi jälkensä Jaakolan sen hetkinen mieliala.\nNeljä naista ruusukorissa on nyt kuratoituna Hagelstam & Co:n Modern-huutokauppaan myyntiin tulevaan kokoelmaan. Syksyn huutokaupoissa myynnissä olevan kokoelman teokset ovat ainutlaatuisia ja henkilökohtaisia, ja osa niistä tulee Jaakolan lähipiiristä.\nHagelstam & Co:n kesänäyttely!\nJärjestämme heinäkuussa ainutlaatuisen myyntinäyttelyn showroomissamme Tehtaankatu 36:ssa. Esillä on tuotantoa niin moderneilta kuin klassisiltakin taiteilijoilta, kuten mm. Unto Koistiselta, Jarmo Mäkilältä, Outi Heiskaselta, Leena Luostariselta, Yrjö Saariselta, Axel Haartmanilta, Victor Westerholmilta, Anna Snellmanilta, Alice Kairalta ja Pentti Melaselta.\nMukana on myös kiinnostava kokoelma Kari Suomalaisen rakastettuja pilapiirroksia.\nNäyttely on avoinna 3.-31.7. arkisin klo 11-17, Tehtaankatu 36. Tervetuloa!\nHagelstam & Co palvelee Teitä kesälläkin! Toimistomme Tehtaankadulla ovat avoinna 26.-30.6. ma-pe klo 9-17 ja 3.-28.7. ma-pe klo 10-14.\nTeemme myös kotikäyntejä sovitusti; voitte olla yhteydessä joko puhelimitse 09-68 77 990 tai 09-68 77 610 tai sähköpostitse hagelstam@hagelstam.fi .\nSeuraavat huutokauppamme järjestetään elokuussa, 15.-16.8. Vastaanotamme esineitä myyntiin koko kesän.\nJärjestämme jälleen suosittuja arviointipäiviä Tehtaankatu 27:ssa.\nTule tapaamaan asiantuntijoitamme! Kuulet myös sisäänjättöön liittyvistä asioista, tulevista huutokaupoista sekä taidekaupan tämän hetken kysytyimmistä esineistä.\nMa 22.5. klo 12-18 Militaria ja numismatiikka\nTi 23.5. klo 12-18 Taide, design, arvoesineet\nPääsiäisen aukiolot Hagelstamilla\nPalvelemme teitä pääsiäisen aikaan Tehtaankadulla\nkiirastorstaina 13.4. klo 9-15\npitkänäperjantaina 14.4. suljettu\n2. pääsiäispäivänä 17.4. suljettu\nHagelstamilla tehtiin maailmanennätyshintoja!\nSamppanjapullot paukahtivat auki, kun Tehtaankadun salissa myytiin 23.3. Hagelstam & Co:n Modern-huutokaupassa suomalaisen valaisintaiteen kirkkaimman nimen, Paavo Tynellin (1890-1973) tunnetuin esine, Lumihiutale-valaisin, lähes maailmanennätyshintaan, kaikkine kuluineen vähän yli 159.000,00 €. Valaisin on löytynyt aikoinaan tunnetusta helsinkiläisestä kukkakaupasta, Dan Wardin myymälästä. Dan Ward oli Suomen tunnetuimpia kukkakauppiaita, ja hänen aloitteestaan perustettiin mm. Interflora. Hieno valaisin on suoranainen taikatemppu. Sen yläosassa leijailevat kauniit,\nmessinkiset lumihiutaleet heijastuvat valaistuina kattoon, luoden ihmeellisen\nilluusion lumisateesta. Lumihiutale-valaisinta ei usein myynnissä näe.\nSe on omistajiensa aarre, ja sen ostamiseen\non mahdollisuus kenties vain kerran elämässä.\nAlvar Aallon muotoilu kiinnostaa edelleen; nojatuoli nro 31 myytiin myös maailmanennätyshinnalla, 32 000 €. Tuoli oli hankittu suoraan Paimion parantolan huutokaupasta 1970-luvulla. Istuimesta löytyy osastonleima IV.\nReidar Särestöniemen tunnelmallinen maalaus Koivikko, myyntihinta 70 000 €, oli sekin maailmanennätyshinta. Särestöniemen maine ei himmene, lappilainen mystikko oli omalaatuinen tekijä, jonka teokset vetoavat ostajiin ja jonka hinnat pysyvät korkeina.\nIllan varmasti sydämellisimmät kohteet, Juuso-karhun maalaamat teokset, myytiin iloisille ostajille. Juuson taiteen avulla kerättiin varoja Kuusamon suurpetokeskukselle. Ovatko taiteen myyntihinnat yllätys Juusolle, se jää nähtäväksi, kun taiteilija herää talviuniltaan.\nHagelstam & Co Gumbostrandissa lauantaina 25.3.\nJärjestämme ainutlaatuisen arviointitapahtuman Gumbostrandin Konst & Formissa lauantaina 25.3. klo 11-14! Konst & Form on uniikki taide- ja tapahtumakokonaisuus Sipoossa, luonnonkauniissa ympäristössä.\nAsiantuntijamme Thomas Luoma, Mikael Schnitt ja Wenzel Hagelstam auttavat teitä esineiden tunnistamisessa ja niiden arvionnissa. Voitte samalla jättää esineitänne myyntiin tuleviin huutokauppohimme. Vastaamme mielellämme kysymyksiinne huutokaupoista, kysynnästä ja kansainvälisistä trendeistä.\nAsiakkaamme etsivät tällä hetkellä erityisesti suomalaista ja kansainvälistä designia, modernia taidetta ja nykytaidetta sekä arvokasta antiikkia ja kiinnostavaa militariaa.\nHelsinki, 13.2. 2017\nYstävänpäivänä ilmainen arviointi sinun ja ystäväsi esineille!\nHagelstam & Co järjestää 14.2. klo 10-16 Tehtaankatu 27:ssa ja 36:ssa ilmaisen arviointitapahtuman, jonne voit tulla ystäväsi kanssa. Kysy esineistä - me vastaamme. Kiinnostavatko leimat, signeeraukset tai tekotapa? Voit samalla jättää esineitä myös myyntiin kevään huutokauppoihimme.\n14.2. sisäänjätetyistä esineistä arvomme 10, joista emme veloita myyntiprovisiota.\nKäy myös tykkäämässä sivustamme Facebookissa ja jaa uutinen, arvomme Facebook-tykkääjien kesken illallisen kahdelle Eiran ravintola Sandro'sissa.\nRisto Vilhusen Postpop Hagelstamilla!\nTaiteilija Risto Vilhusen (1945-) näyttely Postpop esittelee hurjan, uskomattoman monivivahteisen miehen, joka ei ole koskaan sopinut tai suostunut määrittelyihin, vaan on luonut täysin omanlaisensa taidemaailman. Valon ja maiseman tutkijana tunnettu, renessanssimies Vilhunen (taiteilijanimellä myös Leonardo da Vilhu) työsti jo 1960-luvulla poptaidetta. Teoksissa huomiota herättivät kirkkaat värit sekä vanhat mainokset.\nHagelstam & Co:n Tehtaankatu 36:ssa esittelemä näyttely ylittää katutaiteen hassuttelun, mielikuvituksen ja käsittämättömän. Mallinukkeja koristavat mm. Marilyn, Che Guevara ja Mustanaamio. Käsitteenä katutaide saattaa sisältää kantaaottavaa, muutoksia kommentoivaa, humorististakin taidetta.\nVilhusen teoksia löytyy mm. Ateneumin taidemuseon, Turun taidemuseon, Kuntsin säätiön, Kiasman, Helsingin kaupungin, Suomen valtion ja Henna ja Pertti Niemistön nykytaiteen kokoelmista.\nRisto Vilhusen näyttely on avoinna 9.-19.2., ma-pe klo 10-17, la-su klo 12-16 osoitteessa Tehtaankatu 36. Tervetuloa!\nKevään 2017 huutokaupat\nJärjestämme keväällä kuukausittain kiinnostavia huutokauppoja, joihin voit nyt jättää esineitäsi myytäväksi. Tällä hetkellä markkinoilla löytyy kysyntää erityisesti modernille taiteelle, designille, arvohopealle ja militarialle.\nVoit lähettää arviointipyyntöjä myös sähköpostitse arviointi@hagelstam.fi tai tulla käymään toimistollamme Tehtaankatu 27:ssa ja 36:ssa. Olemme avoinna ma-pe klo 9-17. Arvioitsijamme löydät täältä .\nMikäli et pääse luoksemme Tehtaankadulle, teemme kevään aikana myös arviointikäyntejä ympäri Suomen. Ole meihin yhteydessä ja tiedustele tarkempaa aikataulua – pyrimme vierailemaan luonanne.\nHagelstam & Co:n huutokauppojen kellonajat vuonna 2017\nKuukausihuutokauppojen näyttö järjestetään arkisin klo 10-19, viikonloppuna ja huutokauppapäivänä klo 10-17.\nTiistain kuukausihuutokaupat järjestetään alkaen klo 15, ja keskiviikon alkaen klo 13.\nHuutokauppakohteiden lunastus on huutokauppaviikolla (huutokauppapäivän lisäksi) keskiviikkona ja torstaina klo 12-18 ja perjantaina klo 10-17.\nHagelstam & Co palvelee teitä joulun aikaan seuraavasti:\nma 19. - to 22.12. Tehtaankatu 27 & 36 klo 9-17\npe 23.12.- su 1.1.2017 suljettu\nma 2. - to 5.1. Tehtaankatu 27 klo 9-17\n(HUOM! Tehtaankatu 36 suljettu)\npe 6.1. suljettu\nToivotamme teille oikein hyvää joulua ja onnellista uutta vuotta!\nMilitaria ja numismatiikka -erikoishuutokauppa tammikuussa 2017\nSuuren suosion saavuttanut militarian ja numismatiikan erikoishuutokauppa järjestetään jälleen tammikuussa 2017. Militarian puolella etsimme myyntiin antiikkiaseita, miekkoja, kunniamerkkejä, mitaleita, univormuja ja sotilasaiheisia muistoesineitä. Numismatiikassa etsimme harvinaisia keräilykolikoita, isompia kokonaisuuksia, kultakolikoita sekä hopearahoja.\nOta yhteyttä militaria-asiantuntijaamme, intendentti Thomas Luomaan, 09-68 77 9923, thomas.luoma@hagelstam.fi, ja numismatiikka-asiantuntijaamme, intendentti Jaakko Niemiseen, 09-68 77 610, jaakko.nieminen@hagelstam.fi, jotka arvioivat esineitänne. Voitte samalla jättää esineitä myyntiin.\nOle Kandelin - rohkea edelläkävijä\nAbstraktion uranuurtaja, Ole Kandelin (1920-1947) inspiroitui ihmisen sielun syvyyksistä ja tulkinnoista, ja loi niistä hahmojen avulla lopultakin vain muotoon ja väriin perustuvia teoksia. Kandelin ehti traagisen lyhyeksi jääneen elämänsä aikana vapauttaa suomalaista ilmaisua mystiikasta ja liiallisesta aihekeskeisyydestä. Vajaan kymmenen vuotta kestäneen uransa aikana Kandelin saavutti pyrkimyksensä puhtaasta maalauksesta, jossa sisällöllä ei ollut enää mitään sanottavaa.\nSahaustaulu II, jossa katsoja pääsee lähelle Kandelinin metafyysiseksikin koettua ilmaisua, on taiteilijan kenties merkittävimpiä töitä. Kandelin vertasi itse itseään ranskalaisiin aikalaistaiteilijoihin, eikä jää tässä vertailussa heidän taakseen. Geometrisia töitä voi tarkastella myös rinnakkain Picasson tai Braquen kanssa, jolloin suomalaisen maalarin ainutlaatuisuus paljastuu. Värien kirkkaus, eteenpäin ojentuneet kädet, taustan raidat ja pois pakenevat linnut ovat tulkinnan rajoilla. Sahaa pitelevä käsi halkaisee järkyttävästi työn oikean reunan. Tyyneys hätkähdyttää. Teoksessa on hypnoottimaista voimaa.\nViisi vuotta myöhemmin Kandelin menehtyi keuhkotautiin, näkemättä viimeistä näyttelyään ja odottaen vielä lopullista läpimurtoaan, ollen kuitenkin tietoinen omasta merkityksellisyydestään. Kandelin itse totesi: ”Maailma olisi minulle nyt avoinna – mutta minun täytyy kuolla… Mikä loistava kuolema, minä olen nyt kuuluisa mies – Ruotsissa.”\nKandelinin teos Sahaustaulu II myydään 17.11. Hagelstam & Co:n Classic-huutokaupassa.\nEero Järnefeltin viehättävä Tyttö ja koira-teos nyt Hagelstamilla\n1900-luvun ensimmäisenä vuosikymmenenä Eero Järnefeltin mielenkiinto alkoi suuntautua kotiin ja lapsiin. Järnefelt löysi viehättäviä aiheita lähipiiristään, Suvirannasta ja omasta lapsikatraastaan, ja kyseisiä töitä on usein verrattu Carl Larssonin tunnelmalliseen tuotantoon. Järnefeltin teokset eivät ole kuitenkaan ainoastaan kauniita, eivätkä helposti tulkittavia.\nTyttö ja hänen koiransa ovat selvästi parivaljakko; he tekevät ja kokevat yhdessä. Vaaleat ja pehmeät värisävyt korostavat kaunista kesäpäivää, pieni tuulenvire leyhyttää tytön mekkoa ja hiuksia. Teoksessa molemmat kuvattavat ovat kuitenkin keskittyneitä tarkkailemaan jotain kaukaisuudessa näkyvää. Ilmeet ovat vakavat; aivan kuin he katselisivat odottavasti tulevaa.\nJärnefeltin lempeä siveltimenkäyttö on tässä viehättävimmillään. Teoksen yli huuhtoo puhdas, lämmin auringonvalo ja värisävyt ovat vaaleita, lähes aavistuksenomaisia. Hahmot ovat kuitenkin hyvin eläviä ja läsnä, niin, että katsojakin kääntyy vaistomaisesti vilkaisemaan, mitä tyttö ja hänen koiransa katselevat.\nTeoksen maalausvuosi on 1910, ja mallina on luultavasti ollut tytär Laura, joka oli tuolloin 6-7-vuotias. Maalaus on annettu vuonna 1940 lahjaksi Suomen silloiselle Norjan-konsulille.\nEllen Thesleffin merkityksellinen Elonkorjaajat-teos Hagelstam & Co:n Classic-huutokaupassa\nElonkorjaajia veneessä II, 1924\nÖljymaalaus kankaalle 75 x 88 cm\nSigneeraus oikealla alhaalla: Thesleff. / 1924.\nProvenienssi: Max Sehm, 1929; Birgit Nyholm; nykyinen omistaja\nLeonard Bäcksbacka, Ellen Thesleff, Helsingfors, 1955, nro 514 (Skördefolk)\nNäyttelyitä: Strindberg 1926, nro 19; Helsingin Taidehalli 1928, nro 231; Turun Taideyhdistyksen näyttely 1928, nro 280; Suomen Taideyhdistyksen arpajaisvoittonäyttely 1929; Ellen Thesleff 100-vuotisjuhlanäyttely, Ateneum, Helsinki, 1969, nro 120; Målarinnor från Finland, Nationalmuseum, Tukholma 1981, nro 79; Taiteilijattaria, Ateneum 1981, Tampereen taidemuseo 1981–1982, Turun Taidemuseo, 1982, nro 92; Ellen Thesleff, Ateneum, Helsinki 27.2. –24.5.1998; Tampereen taidemuseo, Tampere 13.6. –13.9.1998, nro 230; Ellen Thesleff. Värien tanssi, Taidekeskus Retretti 5.6. –31.8.2008, nro 84.\nMaalarirunoilijalle, Ellen Thesleffille, vesielementti oli hyvin merkityksellinen. Se on elämän alun edellytys ja sen myyttisessä virrassa on viety elämään saatetut Tuonelaan. Vesi ja sen heijastukset luovat myös värillisesti koskettavaa tunnelmaa aiheeseen kuin aiheeseen. Hänen italialaisissa Arno-joen maisemissaan veden väri luo lämpöä sommitteluun, Forte dei Marmin merimaisemissa aallokot luovat rauhoittavan liikkeen näkymiin. Helsingin edustan meriaiheissa tunnelma ei paljoa eroa italialaisesta, sen sijaa pohjoisemman Ruoveden ja Muroleen koski- ja järviaiheissa väriskaala on jo tummempi ja muistuttaa matalien savipohjaisten vesien erilaisesta valon heijastamisesta. Tuolloin Thesleff tosin myös suosi pilvistä päivää tai illan hämärää. Arkinen havainto ei merkinnyt kuitenkaan koskaan totuutta Thesleffille, hän oli sisäistänyt taiteilijan oikeuden ja velvollisuuden tunkeutua syvemmälle kuin mitä ihmisen vajavaiset aistimukset välittävät ja luoda jotain ennennäkemätöntä maailmaan. Hän on kirjoittanut: ”Guden finns inom en själv.” (Jumala on jokaisessa itsessään.), ja ”I konst skall man överrumpla sig själv.” (Taiteessa pitää yllättää itsensä).\nElonkorjaajia veneessä II vuodelta 1924 on yksi vaikuttavimpia tämän aiheen maalauksia Thesleffin tuotannossa. Maisema on viritetty Ruoveden rantoihin, valaistus on illan, ja maalauksen poljento on kansanomaisen jykevä. Lars von Haartman on verrannut elonkorjaajaryhmän sommittelua vaikuttavuudeltaan Tyko Sallisen Hihhuleihin. Thesleffillä on kuitenkin tässä aiheessa mielestäni avainasemassa ihmisen suhde luontoon, elämään ja kuolemaan, vaikka en suinkaan kiistä elonkorjaajahahmojen vaikuttavaa modernistista toteutusta. Figuurit on kuvattu anonyymeiksi ja samalla monitulkintaisiksi. Viikatemies työntää venettä vesille maisemassa, joka kihisee kansantarujen myyttisiä hahmoja ja eläimiä. Thesleff vie katsojan panteistiseen maailmaan, ihminen on yhtä muun luomakunnan, joskin myös mielikuvituksensa luomien hahmojen kanssa. Luonnosta tulee yllätyksellisten tilanteiden näyttämö. Elävät ja kuolleet ovat yhtä samaa elämän kiertokulkua. Katsoja joutuu kysymään mitä on elonkorjuu? Missä kiertokulussa ihminen toimii?\nThesleff on tässä 1920-luvun aiheessaan vielä pitäytynyt suhteellisen kiinteisiin muotoihin, myöhemmin hän ei sulje hahmojaan lainkaan umpinaisiin kaapuihin, vaan niiden sykkiminen, esiintulo ja katoaminen, jatkuu lähes loputtomiin tarkkaavalle katsojalle. Mutta tässä Thesleffille harvinaisen suuressa\nElonkorjaajia veneessä - aiheessa ovat taiteilijan avaimet havainnollisia maalauksen sommittelun eläväksi luomiseen, ja sen ihmeellisen rytmin ja monikerroksisuuden aikaansaamiseen, josta niin monet katsojat ovat hurmioituneet.\nHagelstam & Co:n arviointipäivä Wanhassa Myllyssä 12.11.\nOnko kotonasi aarteita, joista kaipaat lisätietoja? Oletko kiinnostunut myymään huutokaupassa? Haluatko tietää, mikä kiinnostaa taidemaailmassa juuri nyt?\nHagelstam & Co järjestää Helsingin Herttoniemen kartanon idyllisessä ravintolassa, Wanhassa Myllyssä, arviointitapahtuman lauantaina 12.11. klo 12-15.\nAsiantuntijoina paikalla ovat Kasper Hagelstam ja Wenzel Hagelstam.\nAsiakkaamme etsivät mm. laadukasta klassista ja modernia taidetta, uniikkia muotoilua ja ajattomia design-huonekaluja sekä arvokasta antiikkia.\nTeillä on nyt myös mahdollisuus nauttia ainutlaatuisesta, tilaisuutta varten suunnitellusta Menu Hagelstamista. Lisätietoja löydätte www.vanhamylly.fi.\nTilaisuuteen liittyen voit ottaa yhteyttä Kasper Hagelstamiin, 050-582 6203.\nEila Hiltusen hätkähdyttävä Esiäiti Hagelstamilla\nKuvanveistäjä, professori h.c. Eila Hiltunen aloitti seitsemälle vuosikymmenelle ulottuneen uransa 1940-luvulla Ateneumissa koulutuksensa saaneena perinteisenä muovailijana. Lyhyen kubistisen vaiheen (1956-1957) jälkeen hän omaksui hitsaustekniikan ensimmäisenä suomalaisena kuvanveistäjänä. Hän hallitsi sekä figuratiivisen että abstraktin ilmaisun, täyden mittakaavan koruista ja miniatyyreistä arkkitehtuuria lähestyviin monumentteihin sekä kaikki keskeiset kuvanveiston tekniikat ja materiaalit.\nHiltusen tuotannon monimuotoisuus ja painottuminen julkisiin teoksiin on taiteenkeräilijän kannalta sikäli haasteellista, että yksittäisen tyylisuunnan teoksia on harvoin markkinoilla. Esiäidissä yhdistyvät taiteilijan hitsaustekniikka parhaimmillaan ja myöhäiskauden barokkimainen ilottelu, joka poikkeaa täysin monien ikääntyvien naistaiteilijoiden synkkenevästä ja pelkistyvästä ilmauksesta.\nLuonnollisen kokoinen Esiäiti valmistui 1962. Tuolloin 40-vuotiaan Eila Hiltusen hitsaustekniikka oli jo saavuttanut virtuoosimaisen tason. Voidaan vain arvailla, millaisia mestariteoksia olisi syntynyt seuraavina vuosina, ellei hänen pääteoksensa, Sibelius-monumentti (1961-1967) olisi vaatinut tekijänsä sataprosenttista huomiota. Se myös vaurioitti hänen terveyttään estäen paluun aiempiin työtapoihin.\nEsiäidin alkuperäinen versio herätti huomiota, ehkä pahennustakin, sillä alkukantaisen, paljasrintaisen ja vain viitteelliseen ruokohameeseen verhoutuneen naisfiguurin auki jätetyssä vatsaontelossa kellui ylösalaisin pitkälle kehittynyt sikiö.\nTaiteilijan suhde teokseensa on arvoituksellinen. Veistos esiintyi heti valmistuttuaan Eila Hiltusen hyvät arvostelut saaneessa yksityisnäyttelyssä Galleria dell’Arietessa Milanossa syksyllä 1962. Sen kuva on myös 1962 painetussa taiteilijan ranskankielisessä esitteessä (teksti: Erik Kruskopf) ja vielä paljon myöhemmin Erik Kruskopfin ja Otso Pietisen teoksessa Eila Hiltunen (Otava 1975).\nTällä välin se oli kuitenkin jo kokenut ensimmäiset muutoksensa: sikiö poistettiin, vatsaontelo peitettiin, ja ruokohameesta jäi vain rippeitä. On arveltu, että Eila Hiltunen ”siveellisti” teoksen välttääkseen kohua tai jotta se olisi voitu liittää hänen Iraniin ja Egyptiin suuntautuneeseen näyttelyynsä 1976-1977. Tähän se ei kuitenkaan osallistunut. Sikiö oli sitä paitsi muuttunut omaksi teoksekseen jo 1970, jolloin tekijä lahjoitti sen vaikean synnytyksen kokeneelle läheiselle ystävättärelleen.\nUskottavampi teoria onkin, että veistoksen oli määrä päätyä Helsingin kaupungintalon veistosryhmään Ihmisiä aikojen saatossa (1969-1971), jonka muista jäsenistä se kuitenkin edelleen poikkesi suuresti sekä materiaaliltaan (musta teräs) että tyyliltään. Tähän viittaa teoksen poistaminen alkuperäiseltä jalustaltaan – kaupungintalon ryhmä on kiinnitetty tapeilla suoraan marmorilattiaan.\nEsiäitiin lisätty koristelu (mm. punaista kirkasta muovia ja maalia) on peräisin taiteilijan myöhäiskaudelta, 1990-luvun taitteesta, jolloin hän katsoi olevansa tarpeeksi vanha ja ansainneensa oikeuden ”hullutella”. Tässä lopullisessa asussaan teos oli esillä Eila Hiltusen retrospektiivisessä näyttelyssä Didrichsenin Taidemuseossa syksyllä 2001.\nProvenienssi: Eila Hiltusen perilliset\nNaistaiteilijuuden uranuurtaja Amélie Lundahl Hagelstamilla\nOulussa vuonna 1850 syntynyt Amélie Lundahl kuuluu maamme toisen sukupolven vanhimpiin maalarisiskoihin. Ranskan Bretagnessa hän maalasi itseään nuorempien Helene Schjerfbeckin, Maria Wiikin ja Elin Danielson-Gambogin kanssa. Bretagnessa Lundahlista kehkeytyi ulkoilmamaalari jolle uskollisuus todellisuudelle oli elintärkeä.\nAmélie Lundahl oli realisti, jota arkielämä ja sen pienet tarinat kiinnostivat enemmän kuin historialliset aiheet. Yksinäisen naisen kuvaaminen nousi Lundahlin taiteen merkittäväksi aiheeksi Ranskassa 1880-luvun alussa. Useimmin nainen on kuvattu kotiaskareissaan, mutta Bretagnessa maalatuissa kuvissa oli useimmiten läsnä meri. Kesällä 1885 Lundahl palasi Pohjolaan.\nRealismi edellytti aiheen tarkkailua paikan päällä. 1880-luvun loppupuolella Amélie Lundahl näyttää siirtäneen yksinäisen naisen Bretagnen rannikolta suomalaiseen koivumetsään. Tiedämme useamman maalauksen, jossa nuori nainen poseeraa tai nojaa joko keväisiä tai syksyisiä koivuja vasten.\nRanskassa maalattiin ulkona, en plein air, jotta saavutettaisiin realistinen valo joka korostaa maalauksellisuutta. Suomen ilmastossa sama saattoi aiheuttaa ongelmia mutta näissä suomalaisversioissa on samaa huippukauden välittömyyttä ja raikkautta. Myös Bretagnen paletti pysyi samana. Taiteilija oli viehättynyt pilvisen päivän tasaiseen valoon, joka suosi hänen helmenharmaata palettiaan. Kevennyksenä hän korostaa roosaa vaatteissa. Kevät-teoksessa pilvien takaa paistava aurinko osuu sattumanvaraisesti luontoon nostaen esiin miltei kullalta loistavia yksityiskohtia. Lundahlin tavaramerkiksi tuli mietteissään olevien yksinäisten naisten kuvaaminen, tässä tapauksessa nuori tyttö luo suoran ja päättäväisen katseen katsojaa kohtaan.\nAmélie Lundahl kiteytti itse pyrkimyksensä taiteilijana seuraavasti: ”En enkel studie efter naturen sådan den tedde sig för mig i modellens skepnad.”\n(Teksti: Piamaria Montonen)\nEllen Thesleffin mestariteos nyt Hagelstamilla!\nEllen Thesleffin työ Aurinkosuudelma myydään Women Artists -huutokaupassa 20.10. Teoksen lähtöhinta on 50 000 euroa.\nRohkea värien ja viivojen mestari Ellen Thesleff (1869-1954) oli intensiivisten ja harmonisten teosten luoja, jonka taiteilijanura kulki alun muotokuvien ja hahmotutkielmien kautta maisemiin ja lopuksi lähes unenomaisiin väripyörteisiin. Uraauurtavana naistaiteilijana hän ei arastellut tarttua uusiin tekniikoihin ja uudistaa tulkintaansa loppuun asti. Opiskeltuaan Suomessa mm. Adolf von Beckerin johdolla ja taideyhdistyksen piirustuskoulussa, Thesleff suuntasi ajan tavan mukaisesti myös Pariisiin, Académie Colarossiin ja myöhemmin Firenzeen.\nThesleffin tuotantoa ei voi lokeroida mihinkään tiettyyn tyyppiin; sen ytimen muodostavat väreillä aikaansaadut, valoa säkenöivät maisemat, kuten vaikkapa Italian-matkojen työt, mutta yhtä lailla Thesleff loistaa henkilökohtaisia tunteita paljastavissa muotokuvissa ja tuokiokuvissa. Ns. Fantasia-aiheiksi kutsutut teokset Thesleff loi 1930-luvun lopulta alkaen. Yhteistä näille maalauksille ovat mielikuvitukselliset värit, siveltimen kiepautukset ja teoksesta löytyvät piilotetut hahmot – jotka saattavatkin olla katsojan omia tulkintoja, tai sitten taiteilijan leikillisyyttä. Koloristi Sigrid Schaumankin kutsui Thesleffiä runoilijaksi, romanttisen sadun ja unen maalariksi.\nAurinkosuudelma-teoksessa pohjana on kaikennielevä valo. Vaaleanpunertavat ja kultaiset säikeet kutovat kankaalle kerroksia, joita halkovat sen yli singahtelevat valkoiset kipinät. Pehmeä sininen, häivähdyksinä siellä täällä, ja muutama vihertävä siveltimenveto antavat maalaukselle eheyttä. Työ vastaanottaa katsojan moniulotteisena. Suuteleeko aurinko meitä – vai suutelemmeko me aurinkoa? Taiteilija avaa käsivartensa ja antaa meidän ilahtua teoksen lämmöstä.\nArvioimme taas Turussa ja Härmässä!\nHagelstam & Co:n intendentit kiertävät taas Suomea.\nSaavumme arvioimaan Turkuun, sunnuntaina ja maanantaina 2.-3.10., jossa teemme kotikäyntejä sopimuksen mukaan,\nja Härmään, Power Parkin Road House-kauppakeskukseen perjantaina 7. ja lauantaina 8.10. klo 10-13.\nKotikäyntejä voitte tiedustella numerosta 09-68 77 990.\n(Kuva: Tani Simberg)\nNaistaiteilijuus oli vuosikymmeniä ylenkatsottu ammatti, lähes tabu. Miksi nainen halusi ryhtyä maalaamaan, saati veistämään? Miehinen ala sai yleisesti haastajia lahjakkaista naisista jo 1800-luvun lopulla, jolloin Pohjoismaiset sisaret valloittivat myös keskieurooppalaisia taidekouluja. Yhteisöllisyys ja yhteishenki oli tärkeä voimavara, kun yleinen mielipide saattoi olla taiteilijattaria vastaan.\nYhteiskunnallisten muutosten ja naisasialiikkeen kautta naistaiteilijuus on vuosisata myöhemmin muuttunut elinkeinoksi, jossa sukupuoli ei enää määrittele arvostuksen saamista. Radikaalisuudesta on tullut yleisesti hyväksyttyä, eikä ristiriitaa naiseuden ja taiteilijuuden välillä enää ole. Se, oletko hyvä, definioi nyt taiteen tekemistä.\nHagelstam & Co järjestää 20.10. naistaiteilijoiden töihin keskittyvän huutokaupan. Näyttö on avoinna 14.-20.10., arkisin klo 10-19 ja viikonloppuna klo 11-17, Tehtaankatu 36:ssa.\nLisätietoja: intendentit Johanna Lindfors, johanna.lindfors@hagelstam.fi, ja Thomas Luoma, thomas.luoma@hagelstam.fi , tai 09-68 77 990.\nHagelstam & Co Avoimet Ovet 30.8.!\nHagelstam & Co järjestää jälleen suositun Avoimet Ovet-tapahtuman! Tervetuloa tiistaina 30.8. klo 16-19 Tehtaankatu 27:ään, jonne voi saapua arvioituttamaan esineitään, jättämään niitä huutokaupattavaksi ja kuulemaan uusimpia uutisia taidekaupan alalta.\nPalveluksessasi ovat Suomen parhaimmat asiantuntijat! Tarjoamme tietenkin myös kahvia ja pientä purtavaa.\nHagelstam & Co Nuutajärven Lasivitriini-tapahtumassa 27.8.!\nHagelstam arvioi yleisön esineitä lauantaina 27.8. klo 10-16 Nuutajärven lasikylässä Lasivitriini-tapahtumassa.\nMonen keräilijän innostus on saanut alkunsa suomalaisen kultakauden lasitaiteilijoiden teoksista. Järjestämme kaksi yleisöluentoa näistä taiteilijoista ja heidän teostensa asemasta kansainvälisillä markkinoilla.\nHelsinki, 22.8. 2016\nAalto ja Korhonen\nHagelstam & Co:n syksyn Modern-huutokauppaan 15.9. on tulossa myyntiin kiinnostava kokoelma Alvar Aallon suunnittelemia, Korhosen valmistamia huonekaluja.\nAlvar Aalto (1898-1976) aloitti 1920-luvun lopulla yhteistyön puuseppä Otto Korhosen ja tämän Turussa omistamansa Huonekalu- ja rakennustyötehtaan kanssa. Ensimmäisiä yhteistyössä syntyneitä esineitä oli pinottava, käytännöllinen tuoli, joka valmistui tilauksesta Jyväskylän suojeluskuntatalon auditorioon.\nHuonekalutehdas Korhosesta muodostui merkittävä taustatekijä Aallon työssä. Varhaisia hankkeita oli mm. Paimion parantola. Jo 1930-luvulla Korhosen toiminta alkoi keskittyä lähes kokonaan Aallon huonekaluihin, yhteistyön kansainvälistyessä nopeasti; esimerkiksi vuonna 1935 Milanon triennaalessa esiteltiin Aalto-Korhosen tuotantoa. Taideteollisuuskeskus Artek aloitti tuotteiden viennin samana vuonna, ja keskittyi nimenomaan kansainvälisiin markkinoihin.\nAlvar Aallon kerrotaan oppineen juuri Korhoselta tavan työskennellä puun kanssa. Aallon huonekalusuunnittelutöiden perusta onkin nimenomaan yksinkertaisissa ja puhtaissa muodoissa, tyylikkäissä yksityiskohdissa ja kekseliäässä materiaalintajussa.\nHuutokaupan luettelo ja näyttö avautuu 9.9. klo 10 Tehtaankatu 36:ssa.\nHelsinki, 20.8. 2016\nHagelstam & Co'n toimipisteet löytyvät nyt Tehtaankadulta!\nHagelstam on kesän aikana muuttanut toimintansa Tehtaankadulle. Huutokaupat keskittyvät nyt Helsingin Punavuoreen. Tehtaankatu 27 avautuu elokuussa remontoituna ja kadun toisella puolella Tehtaankatu 36:n showroom tarjoaa modernia taidetta ja designia syyskuusta alkaen.\nPyrimme nyt palvelemaan teitä entistä paremmin, esimerkiksi esineiden tuonnin ja kotikäyntimahdollisuuksien suhteen.\nHagelstam & Co palvelee teitä kesällä seuraavasti:\nma 20.6. klo 9-17\nti 21.6.- pe 24.6. suljettu\nma 27.6. - pe 1.7. klo 10-14\nti 21.6. suljettu\nke 22. - to 23.6. klo 10-14\nKiireellisissä asioissa voitte ottaa yhteyttä\npuh. 0400-405546 Wenzel Hagelstam\n050-5826203 Kasper Hagelstam\nHelsinki, 9.6. 2016\nHAGELSTAM & CO:N KESÄKUUN HUUTOKAUPAN ENNAKKOTARJOUKSET\nJärjestelmävirheestä johtuen osa 8.6. jätetyistä ennakkotarjouksista jäi huomioimatta keskiviikon 8.6. huutokaupassa (A153), jolloin kohde päätyi väärälle ostajalle. Virhe johtui järjestelmien välillä olevasta tietojen siirrosta, jossa oli häiriötilanne. Tämän vuoksi viimeisen vuorokauden ennakkotarjoukset eivät näkyneet huutokauppa (LIVE)-järjestelmässä oikein.\nHelsinki, 9.5. 2016\nHUUTOKAUPPATALO HAGELSTAM & CO NIMITTI UUDEN TOIMITUSJOHTAJAN\nSuomen johtava huutokauppatalo Hagelstam & Co vahvisti asemaansa perheyrityksenä osakejärjestelyjen myötä. Wenzel Hagelstam palasi huutokaupan aktiivitoimintaan hankkimalla takaisin osake-enemmistön. Samalla uudeksi toimitusjohtajaksi nimitettiin filosofian maisteri Mia Okko-Koskinen.\nMuutama vuosi sitten Hagelstam & Co:n suurimmasta osakkuudesta luopunut yrityksen perustaja Wenzel Hagelstam palasi yrityksen pääomistajaksi osakekauppojen myötä viime viikolla. Yrityksen loput osakkeet pysyvät muutaman Hagelstam & Co:n työntekijän omistuksessa.\nUudeksi toimitusjohtajaksi nimitetty Mia Okko-Koskinen on aikaisemmin toiminut yrityksen asiakaspalvelupäällikkönä. Okko-Koskisella on yli 20 vuoden kokemus yrityksen toiminnassa, lukuisissa eri tehtävissä. Tähän ajanjaksoon on mahtunut sekä huutokauppa-alan, talouden että taidekaupan uudistuksia ja muutoksia.\n”Haluamme edelleen toimia asiakaslähtöisesti. Asiakas on keskipisteemme ja tärkein voimavaramme”, sanoo Okko-Koskinen. ”Tavoitteenamme on palvella jatkossakin laaja-alaisesti, mutta samalla yksilöllisesti. Haluamme tuottaa laadukkaita huutokauppoja ja mielenkiintoisia myyntejä, ajan hermolla. Hagelstam & Co:n suurimpia valtteja on ollut perheyrityksen tunnelma ja tällä linjalla myös jatketaan. Uskon, että tunnelma välittyy myös asiakkaillemme”, hän jatkaa.\nUusi toimitusjohtaja jatkaa hyvällä linjalla. Uudenlaisen LIVE-huutokauppamallin talvella lanseerannut Hagelstam & Co on osoittautunut innostavaksi myynti- ja ostopaikaksi, jossa asiakkaat kohtaavat kiinnostavia esineitä, laadukasta ja kansainvälistä klassista ja modernia taidetta, designia, huonekaluja ja myös kaupungin parasta ja asiantuntevinta palvelua.\nHagelstam & Co järjestää 25.-26.5. kaksi kansainvälistä huutokauppaa, Modern- ja Classic-myynnit, sekä 7.-8.6. LIVE-kuukausihuutokaupan ja 9.6. MadPopArt-erikoishuutokaupan.\nToimitusjohtaja Mia Okko-Koskinen, 09-68 77 610 , mia.okko-koskinen@hagelstam.fi\nHagelstam & Co järjestää jälleen suositun Avoimet Ovet-taphtuman! Tervetuloa lauantaina 16.4. klo 10-14 Bulevardi 9:ään, jonne voi saapua arvioituttamaan esineitään, jättämään niitä huutokaupattavaksi ja kuulemaan uusimpia uutisia taidekaupan alalta.\nPaikalla ovat intendenttimme Maria Ekman-Kolari, Mikael Schnitt, Thomas Luoma, Kasper Hagelstam, Jaakko Nieminen ja Tero Metsärinta. Tarjoamme tietenkin myös kahvia ja pientä purtavaa.\nHuhtikuussa järjestämme taas suosittuja arviointitapahtumiamme. Olemme tavattavissa jälleen ympäri Suomen! Voit tulla arvioituttamaan esineitäsi, kuulemaan sisäänjättöön liittyvistä asioista ja vaikkapa uudesta LIVE-huutokauppamallistamme.\nOlemme tavattavissa seuraavasti:\n1. - 2.4. Alahärmässä, Power Parkissa, jossa arvioinnit klo 12-14, huutokauppakoulu klo 15-16 (pe) ja klo 14-15 (la), luentoja taiteesta ja tyylistä perjantaina klo 17-18.30\n7.4. Porvoossa, Porvoon paahtimossa, klo 12-14\n13.4. Tammisaaressa, Sigurd Snåren salissa, Tammisaaren talossa, klo 13-15\nVoit myös tiedustella kotikäyntejä: 09-68 77 990 tai hagelstam@hagelstam.fi\nPääsiäispyhien aikana olemme avoinna seuraavasti:\nTo 24.3. klo 9-13\nLa 26.3. suljettu\nTiistaista 29.3. alkaen palvelemme Teitä jälleen normaalisti. Toivotamme oikein hyvää pääsiäistä!\nMaaliskuussa järjestämme jälleen suosittuja arviointitapahtumiamme. Olemme tavattavissa nyt ympäri Suomen! Voit tulla arvioituttamaan esineitäsi, kuulemaan sisäänjättöön liittyvistä asioista ja vaikkapa uudesta LIVE-huutokauppamallistamme.\n9.3. Helsingissä, Bulevardi 9:ssä, klo 10-18\n10.3. Turussa, Åbo Svenska Teatern, klo 12-14\n16.3. Tampereella, Café Milavidassa, klo 12-14\nChristina Snellmanin muistonäyttely Hagelstamilla\nHagelstam & Co järjestää Bulevardilla taiteilija Christina Snellmanin muistonäyttelyn 24.-29.2. Näyttely on avoinna klo 10-17. Teokset myydään huutokaupassa 1.3., ja niistä saatu tuotto menee Suomen elänsuojeluyhdistysten liitolle.\nKoloristi Christina Snellman (1928-2014) ammensi värejä ja lämpöä Etelä-Euroopasta. Hänen puoliabstraktit asetelmansa sekä lähes kubistiset venetsialaiset talonsa ja espanjalaiset kylänsä sykkivät iloa, valoa ja värien tanssia.\nChristina Snellman opiskeli aluksi Tukholmassa vuosina 1946-47 ja tämän jälkeen Pariisissa ja Firenzessä.\nHänen teoksiaan löytyy mm. Didrichsenin taidemuseon, Keski-Suomen taidemuseon, Oulun taidemuseon, Rovaniemen taidemuseon sekä Gyllenbergin, Wihurin Svenska kulturfondetin säätiöiden kokoelmista. Ulkomaisissa kokoelmissa hänen töitään löytyy mm. Pariisin kaupungin, Lyndon B. Johnsonin ja Citybankin kokoelmista.\nChristina Snellman oli taiteilija Eero Snellmanin tytär ja J.V. Snellmanin lapsenlapsenlapsi. Hän ei maalannut enää vuoden 2001 jälkeen.\nHelsinki, 11.2. 2016\nJärjestämme jälleen suosittuja arviointipäiviä Bulevardi 9:ssä!\nTule tapaamaan asiantuntijoitamme! Kuulet myös sisäänjättöön liittyvistä asioista, kevään huutokaupoista sekä taidekaupan tämän hetken kysytyimmistä esineistä.\nTi 16.2. klo 10-16 Militaria ja numismatiikka\nKe 17.2. klo 10-16 Korut, design ja vintage\nTo 18.2. klo 10-16 Kotimainen ja ulkomainen taide, pop-taide\nPe 19.2. klo 10-16 Hopea ja huonekalut\nHelsinki, 8.2. 2016\nSuomen johtava taiteen huutokauppatalo Hagelstam & Co etsii nyt valokuvaajaa. Huutokauppaamme kuukausittain n. 1.000 esinettä, jotka valokuvataan ja kuvia hieman käsitellään. Liity hauskaan porukkaamme Tehtaankadulla, opi lisää taiteen kiehtovasta maailmasta ja kartuta kokemustasi. Arvioitu työmäärä on n. 50 tuntia/kk.\nLisätietoja ja hakemukset toimitusjohtaja Mats Wolontis 040 5060 880, mats.wolontis@hagelstam.fi .\n(Valokuva: Caj Bremer, Promootiotanssit Mannerheimintiellä kello viideltä aamulla.)\nHelsinki, 4.2. 2016\nTämän viikon tiistai oli Hagelstam & Co:lle tärkeä päivä. Julkistimme silloin täysin uuden palveluomuodon, Hagelstam LIVE:n. Hagelstam LIVE tarkoittaa, että voit osallistua huutokauppaan vaikka kotisohvaltasi, reaaliajassa, netin välityksellä. Näet omalta tietokoneeltasi meklarin heiluttavan vasaraa, kuulet hänen äänensä ja voit samalla tehdä tarjouksia. Ja kaikki tämä reaaliajassa, LIVE:nä!\nMeille on tärkeää, että käyttökokemus on mahdollisimman oikean tuntuinen. Suunnittelun lähtökohtana olikin, että ”pitää kokea, että on mukana itse huutokaupassa”. Kun palvelu on vielä sekä helppo että hauska, niin uskoimme, että konsepti tullaan ottamaan hyvin vastaan.\nNyt kaksi vuorokautta myöhemmin kaksi ensimmäistä LIVE-huutokauppaa ovat takanapäin. Teknisiä haasteita on luonnollisesti aina, mutta palautteen ylivoimainen enemmistö on ollut kannustavaa ja positiivista. Ja kaiken palautteen me otamme nöyrän kiitollisina vastaan!\nSelvää on, että mikään ei voita oikean vasarahuutokaupan tunnelmaa; jännityksen nousun fyysisen kokemuksen, salin hiljentymisen, sykkeen nousun, voittajan kadehdittavan hymyn ja häviäjän lyhistyneet olkapäät. LIVE-kokemus tulee kuitenkin parhaimmillaan todella lähelle tätä ja oman kotisohvan tuomat ”edut” tukevat kokemusta. Maailmalla tämä huutokauppamuoto kasvaa ja niin myös meillä Suomessa.\nOn hienoa olla rakentamassa uusia kokemusmalleja taiteesta kiinnostuneille. Maailma muuttuu ja niin myös taidekauppa, mutta mikäs sen hienompaa ja inspiroivampaa!\nHyvää taidevuotta 2016!\nHarvinaista venäläistä grafiikkaa. Online huutokauppa 18.1.2016.\nHagelstamille on tulossa myyntiin ainutlaatuinen kokoelma Venäläistä grafiikkaa ja painotöitä. Huutokauppa perustuu professori A.S. Härön kokoelmista peräisin oleviin teoksiin. Ne ovat olleet näytteillä Keski-Suomen museossa Jyväskylässä syksyllä 1992 näyttelyssä Keisarivallan kuvat.\nMyyntiin tulee grafiikan eri tekniikoilla toteutettuja kuvia Venäjän keisareista, heidän perheestään sekä kuvauksia historiallisista tapahtumista. Huutokaupassa on myös tarjolla keisarivallan aikaisia muistoesineitä ja muuta aiheeseen liittyvää ja venäläisiä karttoja.\nSuomessa graafiset teokset ja painotyöt ovat suurelle yleisölle suhteellisen tuntemattomia ja niitä on harvassa kokoelmassa. Varsinkin Euroopassa tämä taiteen laji on tunnettu ja sitä on harrastettu jo satoja vuosia. Painotekniikkojen kehittyessä on pystytty toteuttamaan yhä korkealaatuisempia töitä ja ottamaan niistä suurempia painoksia.\nKeisarikuvat on yleisimmin toteutettu jonkun tunnetun mestarin maalauksen mukaan. Ne on ensin piirretty toisen taiteilijan toimesta jonka jälkeen kaivertaja on jäljentänyt kuvan painolaatalle. Työ on ollut hyvin pikkutarkkaa ja aikaa vievää. Paperille painatetut teokset ovat herkkiä ulkoisille olosuhteille ja niitä on säilynyt suhteellisen vähän.\nProfessori A.S. Härön kokoelma on Suomen olosuhteissa hyvin harvinainen ja monipuolinen. Hagelstam haluaa esittää ja tarjota asiakkailleen mahdollisuuden tutusta tähän erityiseen keräilynalaan kyseisen kokoelman kautta.\nHAGELSTAM & CO:N MENESTYKSEKKÄÄSSÄ MODERN & CLASSIC –HUUTOKAUPASSA NÄHTIIN USEITA ENNÄTYSHINTOJA\nSuomen johtava taiteen huutokauppatalo Hagelstam & Co järjesti kansainvälisen Classic ja Modern – taidehuutokaupan Helsingissä lauantaina 12. päivä joulukuuta. Tarjolla oli modernia nykytaidetta sekä klassisia harvinaisuuksia.\nPaavo Tynellin Kinema –valaisin teki Suomen ennätyksen meklarin vasaran pamahtaessa pöytään sinetöiden 44.000 euron myyntihinnan (lähtöhinta 30.000 euroa). Suomessa ei ole koskaan myyty Tynellin esinettä yhtä korkealla hinnalla. Suurikokoinen Kinema –valaisin tehtiin alunperin samannimiseen lahtelaiseen elokuvateatteriin. Valaisin on valmistettu vuonna 1946. Perimätiedon mukaan näitä valaisimia valmistettiin vain muutama, joten kyseessä on todellinen harvinaisuus.\nTimo Sarpanevan Ilmat –lasiveistos on yksi Sarpanevan varhaisvaiheen merkkiteoksia ja nyt myynnissä ollut kolmikuplainen teos on äärettömän harvinainen. Vasarahinta oli 24.000 euroa (lähtöhinta 15.000 euroa).\n“Nämä Kinema ja Ilmat –teokset ovat todella uniikkeja esineitä ja ne herättivätkin paljon mielenkiintoa sekä kotimaassa että ulkomailla. Suomalainen design on selkeästi maailmanluokkaa, se todistettiin viimeistään tänään”, toteaa Hagelstam & Co:n intendentti Thomas Luoma.\nUlkomaisen taiteen saralla Josef Frankin suunnittelema ja Svenskt Tennin valmistama Flora –lipasto nousi ennätyshintaan 22.000 euroa (lähtöhinta 5.000 euroa). Myös Ivan Aivazovskyn taulu Alus tyvenessä herätti paljon kiinnostusta ja se myytiin hintaan 70.000 euroa (lähtöhinta 50.000 euroa). Lisäksi eräänlaisen ennätyksen teki noin 100 vuotta vanha venäläinen ikoni, jonka loppuhinta noin kymmenen puhelintarjoajan siivittämänä nousi 36.000 euroon (lähtöhinta 2.500 euroa).\nEero Järnefeltin klassikkoteokset inspiroivat myös ostajia. Tunnelmallinen ja herkkä Salon tyttö myytiin hintaan 125.000 euroa (lähtöhinta 80.000 euroa), ja Järnefeltin aistikas maalaus omasta vaimosta, Saimi kedolla, päätyi vasarahintaan 65.000 euroa (lähtöhinta 50.000 euroa). Pekka Halosen komea Talvimaisema myytiin hintaan 44.000 euroa (lähtöhinta 25.000 euroa) ja hieman pienempi Kevättunnelma hintaan 32.000 euroa (lähtöhinta 12.000 euroa).\n“Oli todella hienoa nähdä, että suomalaiset klassiset taitelijat, kuten Järnefelt ja Halonen tekivät ’ comebackin’ ja yleisön kiinnostus heitä kohtaan on selkeästi lisääntymässä. Tästä on erittäin hyvä jatkaa”, toteaa Mikael Schnitt, Hagelstam & Co:n johtava intendentti.\nJohtava Intendentti Mikael Schnitt, puh. 0400 40 55 48 / mikael.schnitt@hagelstam.fi\nIntendentti Thomas Luoma, puh. 09- 68 77 990 / thomas.luoma@hagelstam.fi\nSUOMALAISTA MODERNIA HUIPPULAATUA JA ENNENÄKEMÄTTÖMIÄ TEOKSIA PAAVO TYNELLILTÄ JA TIMO SARPANEVALTA HAGELSTAM & CO:N TULEVASSA KANSAINVÄLISESSÄ HUUTOKAUPASSA.\nSuomen johtava taiteen huutokauppatalo Hagelstam & Co järjestää kansainväliset taidehuutokaupat Classic ja Modern Helsingissä joulukuun 12 päivä Bulevardilla. Tarjolla on taide-esineitä, sekä modernia nykytaidetta, että klassisia harvinaisuuksia.\nPaavo Tynell muotoili Kinema-valaisimen samannimiseen lahtelaiseen elokuvateatteriin, ja se valmistui vuonna 1946. Perimätiedon mukaan näitä valaisimia valmistettiin elokuvateatteriin joko 6 tai 8 kappaletta. Tämä myyntiin tulossa oleva valaisin on Tynellin tuotannossa suurikokoinen ja siinä on hyvin harvinaiset vaaleansiniset lasivarjostimet. Paavo Tynellin johtama Taito Oy (1918-1954) käytti Kauklahden Lasitehdasta (1923-1952) lasikuuppien valmistukseen. Sotien jälkeen värillisten ja opaalilasista valmistettujen kuuppien käyttö yleistyi, koska huomattiin että valo taittui niistä niin mukavalla ja pehmeällä tavalla. Oikeutetusti Paavo Tynellistä käytettiin Amerikassa luonnehdintaa "The man who illuminated Finland". Lähtöhinta 30.000 euroa.\nTimo Sarpanevan Ilmat- lasiveistos on eräs Sarpanevan varhaisvaiheen merkkiteoksista ja nyt myyntin tuleva kolmikuplainen teos on äärettömän harvinainen. Se on abstraktio, veistos ilman käyttöfunktiota. ”Niinä aikoina, 1950-luvulla, lasia veistosmateriaalina ei ymmärretty, siitä piti aina tehdä joku käyttöesine”, sanoi Sarpaneva. Hänen lasitaiteessaan tekniset innovaatiot loivat mahdollisuuden ennennäkemättömään ilmaisuun. Sarpaneva puhui lasista avaruudellisena materiaalina. Yhdessä työtovereidensa kanssa hän tutki vanhoja, vuosikymmeniä käytössä olleita valmistustekniikoita, joiden pohjalta he kokeilivat rohkeasti materiaalin ja inhimillisen osaamisensa rajoja. Lähtöhinta 15.000 euroa.\n“Nämä Kinema ja Ilmat -teokset ovat todellisia harvinaisuuksia ja ovatkin herättäneet huimasti mielenkiintoa sekä koti- että ulkomailla. Suomalainen design on selkeästi maailmanluokkaa”, toteaa Hagelstam & Co:n intendentti Thomas Luoma.\nSUOMALAISEN TAITEEN SENSAATIOITA JA KEISARILLISIA HELMIÄ – AINUTLAATUISIA ESINEITÄ TARJOLLA HAGELSTAM & CO:N TULEVASSA KANSAINVÄLISESSÄ HUUTOKAUPASSA.\nHagelstam & Co järjestää kansainväliset taidehuutokaupat Classic ja Modern Helsingissä joulukuun 12 päivä Bulevardilla. Tarjolla taide-esineitä, sekä modernia nykytaidetta, että klassisia harvinaisuuksia.\nEero Järnefeltiä inspiroi ranskalainen ulkoilmamaalaus 1890-luvun alussa. Hän rentoutui maalamalla yksityistä kuvaa vaimostaan. Hivenen luonnosmainen ja tunnelmallinen Saimi kedolla hehkuu kesäpäivän valoa ja lämpöä ja siitä välittyy kiireettömyys ja rauha. Maalausta ei nähty Järnefeltin aikana näyttelyissä ja se kertoo paljon teoksen henkilökohtaisesta luonteesta; se oli tarkoitettu vain perheelle katsottavaksi. Myöhemmin maalaus on noussut yhdeksi Järnefeltin rakastetuimmista teoksista ja sen näyttelyhistoria on merkittävä. Lähtöhinta 50.000 euroa.\nHelsinkiin kyllästynyt taiteilija Järnefelt matkusti vuonna 1894 Kuopioon, jossa hän asettui asumaan Tyynelä-nimiseen paikkaan, jossa maalasi erään romanttisen kautensa pääteoksista, Salon tytön. Tunnelmallisessa maalauksessa nuori tyttö, yllään repaleinen valkoinen pusero, istuu hiljaa paikoillaan. Tytön takana näkyy suomalaisen metsän vehreys; männynoksa melkein hipoo hänen hiuksiaan. Maalauksen mallina istui taiteilijan käly, Nelma Sibelius, jonka kauniit, sinisenviileät silmät inspiroivat Järnefeltiä, ja nuorin Swanin tytöistä saikin istua tämän mallina usein. Lähtöhinta 80.000 euroa.\nKontra-amiraali Carl Olof Cronstedtille (1756-1820) kuulunut koriste-esine ja huonekalu –kokoelma tulee myös myyntiin. Cronstedt oli Saaristolaivaston komentaja vuonna 1790 kun Kustaa III:s voitti Venäjän toisessa Ruotsinsalmen-taistelussa. Cronstedt riitaantui uuden kuninkaan Kustaa IV Aadolfin kanssa vuonna 1801 ja hänet siirrettiin pois Tukholmasta Viaporin, eli Suomenlinnan komentajaksi. Suomen sodassa vuonna 1808 Cronstedtin komentama Viapori antautui venäläisille. Carl Olof Cronstedt eli loppuelämänsä Herttoniemen kartanossa.\nKiinalainen vati. Yongzheng oli mantsulainen Qing-dynastian viides keisari, joka hallitsi 1722-1735. Hänen hallituskautensa aikana Kiinasta tuli Aasian suurvalta ja rauhallinen maa. Tämän keisarillisen vadin koristelussa on runsaasti symboliikkaa ja sen keskellä on lohikäärme Pan Kui, keisarin symboli. Tällä lohikäärmellä on viisi kynttä, joka merkitsee, että se on valmistettu keisarin posliinipajassa. Lähtöhinta 20.000 euroa.\nLisätietoja: Johtava intendentti Mikael Schnitt, Puh. 0400 40 55 48 , mikael.schnitt@hagelstam.fi\nSuomen johtava taiteen huutokauppatalo Hagelstam & Co järjesti torstaina 19. marraskuuta Tapio Wirkkalan muistoa kunnioittavan online-huutokaupan, jossa myytiin kaikkiaan yli 100 Wirkkalan esinettä hänen tuoteskaalastaan.\n”Tapio Wirkkalan huutokaupan toteutus oli meille uskomaton kokemus. Keskustelujen, haastattelujen ja lukuisten tapaamisten kautta opimme tuntemaan tämän syvällisen, jännittävän ja kiehtovan suomalaisen neron paljon paremmin”, toteaa Hagelstam & Co:n johtava intendentti Mikael Schnitt.\nWirkkalan tunnetut vanerivadit ja vaneriveistokset myytiin hyvillä hinnoilla ja osasta käytiin hurjaakin taistoa Hagelstam & Co:n online-huutokaupassa. Vasarahinnat nousivat aina 650 eurosta yli 21.000 euroon. Korkein hinta, 21.700 euroa, maksettiin laminoidusta koivusta valmistetusta vaneriveistoksesta.\nMyös kaikkien tuntemat Jäänsärö ja Jäävuori –lasiesineet olivat hyvin kysyttyjä. Lasiesineiden vasarahinnat vaihtelivat 500 eurosta 1.300 euroon.\nWirkkalan huima tuotanto pitää myös sisällään muun muassa valaisimia (vasarahinnat 2.200 – 3.100 euroa) ja hopeaesineitä (vasarahinnat 100 – 1.800 euroa).\n”Oli hieno nähdä miten lähellä suomalaisten sydäntä Wirkkala edelleen on. Näyttelyssämme kävi runsaasti ihmisiä ja kaikilla oli oma tarina kerrottavana tästä suomalaisesta ikonista”, jatkaa Schnitt.\nMannerheim-risti kaikkien aikojen myyntiennätykseen Militaria-huutokaupassa!\nMannerheim-risti on Suomen ylivoimaisesti tunnetuin ja arvostetuin kunniamerkki. Nyt myyty risti nro. 153 luovutettiin luutnantti Arvo Veikkaselle lokakuussa 1944. Veikkanen kunnostautui tuhoamalla vihollisen tankkeja viekkaalla toiminnallaan ja omaa henkeä uhmaamalla. Tämä arvokkain suomalainen kunniamerkki myytiin hintaan 46.000 euroa alkuperäisen luovutuskirjan, kirjekuoren ja pienosmerkin kera.\nMyös venäläiset esineet kiinnostivat paljon ja hienoja hinnannousuja nähtiin monta:\nVenäläinen Viaporin linnoitusjoukkojen kunniamerkki nousi 6.000 euroon (lähtöhinta 1.000 euroa). Venäläinen Kindjal-tikari nousi 4.600 euroon (lähtöhinta 250 euroa)\nMyös suomalainen upseeripuukko ja vyö nousivat hintaan 1.300 euroa (lähtöhinta 300 euroa)\n”Mannerheim-ristin myyntiennätys tuki todella vahvaa militariahuutokauppaamme. Kiinnostuneita oli paljon liikkeellä ja esinetarjontamme oli laadukas ja harvinainen. Hyvä tarina kiehtoo ihmisiä ja niitä oli tällä kertaa runsaasti”, toteaa Hagelstam & Co:n intendentti Thomas Luoma.\nHagelstam & Co:n Avoimet Ovet keräävät jälleen ennätysyleisön! Tervetuloa lauantaina 24.10. klo 10-14 Bulevardi 9:ään, jonne voi saapua arvioituttamaan esineitään ja kuulemaan uusimpia uutisia huutokauppa-alalta. Paikalla ovat kaikki intendenttimme; Maria Ekman-Kolari, Johanna Lindfors, Wenzel Hagelstam, Mikael Schnitt, Thomas Luoma, Kasper Hagelstam, Jaakko Nieminen ja Tero Metsärinta. Tarjoamme tietenkin myös kahvia ja pientä purtavaa.\nSensaatiomainen hintaennätys kiinalaisesta posliinista Hagelstam & Co:n lokakuun huutokaupassa!\nYksityisestä kodista myyntiin tullut esine on peräisin Kiinan keisarin Yongzhengin palatsista, jota keisari hallitsi vuosina 1723-1735. Sinivalkoinen vati on koristeltu lohikäärme- ja pilvikuvioilla. Kääntöpuolen koristelu jatkaa samaa teemaa etupuolen kanssa. Lisäksi kääntöpuolella on keisarinvallan aikainen leimaus.\nSuomesta löytyy antiikkisia kiinalaisia posliiniesineitä verrattain vähän. Raju hinnannousu kertoo korkeasta laadusta ja harvinaisuudesta. Huutokauppojen uniikit esineet herättävät aina mielenkiintoa ja ne löytävät ostajansa nopeasti.\nEsineiden myynti Hagelstam & Co:n kuukausihuutokaupassa tapahtuu yleensä sekunneissa. Tällä kertaa kiinalaisen vadin kaupankäynti kesti kuitenkin yli 5 minuuttia. Huudon päättymistä kuvaava nuijan kolmas lyönti sai valtaisat aplodit. Ostaja kiitti kilpailua jännittyneenä seurannutta huutokauppayleisöä syvin kumarruksin.\n”Tätähän löytämisen riemu huutokaupassa on parhaimmillaan! Kyllä vähän jännitti intendenttiäkin, hinnan vain noustessa”, naurahtaa Kasper Hagelstam, Hagelstam & Co:n intendentti.\nTämä sensaatiomainen vati jäi kotimaiseen kokoelmaan.\nIntendentti Kasper Hagelstam puh 050 582 6203 kasper.hagelstam@hagelstam.fi\nToimitusjohtaja Mats Wolontis puh. 040 50 60 880 mats.wolontis@hagelstam.fi\nLokakuun kuukausihuutokauppa ja Online!\nJärjestämme jälleen lokakuussa suositut kuukausihuutokauppamme ja Online-huutokauppamme.\nSinulla on vielä viikolla 41 (viimeistään 7.10) mahdollisuus jättää myyntiin esineitäsi lokakuulle. Ota yhteyttä asiantuntijoihimme, joko Tehtaankadulla tai Bulevardilla tästä. Autamme sinua mielellämme kaikissa myyntiin liittyvissä kysymyksissä.\nHuomaathan, että hoidamme myös isompia kokonaisuuksia.\nModern- ja Classic –huutokaupat joulukuussa!\nKansainväliset huutokauppamme ovat aina keränneet ennätysyleisön niin huutokauppasaliin kuin virtuaalisestikin. Hagelstam & Co järjestää joulukuussa Modern- ja Classic -huutokaupat, jotka tarjoavat jälleen ostajille ainutlaatuisen tilaisuuden hankkia taidetta ja designia asiantuntijoiden huolella valitsemista esinekokonaisuuksista.\nModern –huutokaupan kiinnostavimpiin kohteisiin kuuluvat mm. muotoilija Timo Sarpanevan äärettömän harvinainen kolmekuplainen Ilmat-taidelasiteos, tämän hetken kiinnostavimpien naistaiteilijoiden nykytaideteokset sekä mm. Reidar Särestöniemen, Nina Ternon ja Göran Augustsonin taide, Paavo Tynellin valaisimet ja Josef Frankin Svenskt Tennille suunnittelema lipasto.\nClassic –huutokauppamme helmiä ovat venäläiset, keisarilliset esineet, vara-amiraali Carl Olof Cronstedtin huonekalut ja huomattava kokoelma suomalaista hopeaa. Lisäksi myyntiin on tulossa Eero Järnefeltin tunnetuimpia ja rakastetuimpia maalauksia, sekä kiinnostavaa ulkomaista taidetta.\nSisäänjättö huutokauppaan on avoinna vielä lokakuun loppuun asti. Ota yhteyttä asiantuntijoihimme, ja voimme sopia henkilökohtaisen arviointiajan. Teemme myös kotikäyntejä toiveidenne mukaan.\nKiinnostaako taidehuutokaupat? Mutta et tunne toimintatapoja? Me autamme sinut sisälle huutokauppamaailmaan!\nHagelstam & Co järjestää syksyllä ainutlaatuisia, ilmaisia huutokauppakouluiltoja, joiden tarkoituksena on valaista huutokauppamaailman käytäntöä ja ihmeellisimpiä väärinkäsityksiä. Ilta on tarkoitettu kaikille taiteesta kiinnostuneille, palavasieluisille kestävän kulutuksen kannattajille ja uniikin sisustuksen puolesta puhujille.\nLokakuun kurssikerta järjestetään keskiviikkona 14.10. klo 16 (HUOM! Täynnä!) alkaen toimitiloissamme Tehtaankatu 27:ssä. Käymme rennossa ilmapiirissä noin tunnissa läpi huutokauppailun perusteita ja tutustumme huutokaupattavaan esineistöön. Puhujina mm. huutokaupan ammattilaiset Wenzel Hagelstam ja Mia Okko-Koskinen. Ilta päättyy omatoimiseen kiertelyyn näytössä. Seuraava ilta järjestetään Bulevardilla 9.12., johon vastaanotamme jo ilmoittautumisia.\nTarjolla on runsaasti tietoa ja pientä purtavaa! Ilmoittaudu heti, sillä vain nopeimmat mahtuvat mukaan: ilmo@hagelstam.fi tai puh. 09-6877 610.\nHagelstam ja Muoto2015\nMuoto2015-gaalassa Vanhalla Ylioppilastalolla (Aller Media) palkitaan keskiviikkona 2.9. suomalaista muotoilua ja muotoilijoita! Gaalan jälkeen aukeaa Vanhan Ylioppilastalon kahvilassa Muoto Café, jossa on esillä Muoto2015-gaalassa seitsemässä eri kategoriassa palkitut tuotteet ja suunnittelijat 3.–4.9. ja 7.–11.9.\nHagelstam & Co on mukana Caféssa (3.9. ja 8.-10.9.), keskustelemassa mm. designista ja kansainvälisistä huutokaupoista sekä arvioimassa esineitä. Tulkaa tapaamaan meitä Vanhalle!\nHagelstam & Co järjestää jälleen syksyn aikana suosittuja arviointitapahtumia Bulevardilla. Voit saapua ilman ajanvarausta kyseisinä päivinä ja tavata asiantuntijamme, jotka auttavat sinua tunnistamisessa ja arvioinnissa, sekä kertovat syksyn huutokauppamahdollisuuksista. Huomaathan, että arvioimme suurempiakin kokonaisuuksia.\nTi 15.9. klo 10-16, Militaria ja Numismatiikka, intendentit Jaakko Nieminen ja Thomas Luoma\nKe 16.9. klo 10-16, Design, intendentit Tero Metsärinta ja Thomas Luoma\nTi 29.9. klo 10-16, Venäläinen Hopea ja Fabergé, intendentit Maria Ekman-Kolari ja Mikael Schnitt\nKe 30.9. klo 10-16, Korut ja Vintage, intendentit Johanna Lindfors ja Maria Ekman-Kolari\nTervetuloa Bulevardi 9!\nHagelstam = Wirkkala\nSuomalaisen muotoilun kuningas, akateemikko, Pro Finlandia ja Milanon Triennaali-palkittu Tapio Wirkkala täyttää 100 vuotta. Tapio Wirkkala tunnetaan kansainvälisesti yhtenä suurimmista ja värikkäimmistä suunnittelijoistamme. Wirkkalan muotokieli, meille tuttu ja läheinen, elää edelleen. Luonnonmuodoista inspiraationsa saanut virtuoosi työsti monipuolisesti esineitä niin arkiseen käyttöön kuin uniikeiksi taidekokemuksiksikin.\nSyksyllä 2015 Hagelstam & Co järjestää Wirkkalan tuotantoon keskittyvän erikoishuutokaupan. Olemme saaneet myyntiin paljon uniikkeja esineitä, joihin on jo kansainvälistä kiinnostusta. Nyt on siis aika myydä kauttamme Wirkkalaa!\nVoit tuoda myyntiin ainutlaatuisia ja kiinnostavia Wirkkalan suunnittelemia esineitä, sekä hänen sarjatuotannossakin olleita tunnettuja ja rakastettuja luomuksiaan. Ota meihin yhteyttä joko Bulevardin toimistollemme, 09-68 77 990/ arviointi@hagelstam.fi tai Tehtaankadun toimistollemme, 09-68 77 610/ tehtaankatu@hagelstam.fi. Sisäänjättömme on avoinna 23.10. asti.\nLisätietoja: johtava intendentti Mikael Schnitt, 0400-40 55 48.\nHagelstam & Co siirtyy lokakuussa 2015 pois käteisen rahan käytöstä. Tämä tarkoittaa asiakkaalle turvallisempaa ja nopeampaa tapaa toimia Hagelstamin kanssa. Jatkossa esineitä ja palveluja voi maksaa pankkisiirrolla, yleisimmillä luottokorteilla ja pankkikortilla.\n"Yhä pienempi osa esineistämme maksetaan käteisellä. Tuleva muutos nopeuttaa ja yksinkertaistaa käytännön maksutoimenpiteitä. Siirtyminen pois käteisen rahan käytöstä tuo turvallisuutta ja tehokkuutta sekä asiakkaillemme että meille", toteaa Hagelstamin asiakaspalvelupäällikkö Mia Okko-Koskinen.\nAnnamme mielellämme lisätietoja, puh. 09-68 77 610 tai hagelstam@hagelstam.fi .\nOletko kiinnostunut kuulemaan uutisia ja saamaan informaatiota sähköpostitse?\nHagelstam & Co informoi asiakkaitaan kuukausittain lähetettävällä uutiskirjeellä. Näin saat tietoa tulevista huutokaupoistamme, luetteloista ja tapahtumista ensimmäisenä. Olemme nyt syksyn 2015 aluksi päivittäneet tilaajarekisterimme. Mikäli et ole saanut kirjeitämme syksyn aikana, mutta olet kiinnostunut kuulemaan tapahtumistamme, tilaa uutiskirje etusivun alareunasta, tästä.\nMilitaria & Numismatiikka\nOta yhteyttä militaria-asiantuntijaamme, intendentti Thomas Luomaan, 09-68 77 9923, thomas.luoma@hagelstam.fi, tai numismatiikka-asiantuntijaamme, intendentti Jaakko Niemiseen, 09-68 77 610, jaakko.nieminen@hagelstam.fi.\nKesällä toimintamme jatkuu normaalisti. Molemmat toimistomme ovat suljettuina 6.-17. heinäkuuta ja ajanjaksolla 29.6. - 31.7. palvelemme teitä arkisin klo 10 - 15.\nToivotamme teille oikein hyvää kesää!\nSuosittu luentosarjamme Hagelstam 2nd School jatkuu syksyllä 2015. Luentomme käsittelevät taidemaailmaa sen eri puolilta, ja useat alan asiantuntijat kertovat jälleen persoonallisella tavalla omasta suhteestaan esimerkiksi taiteeseen, keräilyyn ja historiaan.\nLuennoitsijoiksemme ovat lupautuneet mm. taiteilijat Maaria Wirkkala ja Marita Liulia, tunnetun kultaseppäsuvun korutaiteilija Annette Tillander, sekä suosittu ruotsalainen historioitsija, valovoimainen Herman Lindqvist.\nKurssi kestää koko syksyn ja se järjestetään torstaisin, klo 17-19, toimitiloissamme Bulevardilla. Luentosarjan hinta on 500 euroa, sisältäen alv:n. Ilmoittautuminen on nyt alkanut. Lisätietoja voi tiedustella intendentti Johanna Lindforsilta sähköpostitse johanna.lindfors@hagelstam.fi.\nHagelstam & Co julkisti menestyksekkäästi Online-huutokaupat\nHagelstam & Co toteutti ensimmäisen Online-huutokauppansa 6.5.2015. Kokonaan netissä toimiva huutokauppa tarjoaa helpon ja luotettavan tavan ostaa laadukasta taidetta ja taide-esineitä verkossa.\n”Taidehuutokauppa elää suurta murrosta, ja me haluamme olla ajan hermolla”, toteaa toimitusjohtaja Mats Wolontis. ”Me tarjoamme sekä perinteisiä vasarahuutokauppoja, että nyt myös rinnalla Online-huutokauppoja. Asiakaspalaute on ollut erittäin positiivista ja tulemme pitämään yllä tätä täyden palvelun konseptia”, jatkaa Wolontis.\nHagelstam & Co pyrkii jatkuvasti kehittymään ja tarjoaakin säännöllisesti uusia asioita ja kokemuksia asiakkailleen. ”Online-huutokauppamme oli sekä taloudellisesti että toiminnallisesti napakymppi. Asiakaspalaute oli välitöntä ja esimerkiksi sanat helppo, nopea ja hauska toistuivat monesti. Tämä kevät menee vielä optimoidessa palvelua, mutta syksyllä on taas ajatuksena räjäyttää pankki uusilla Online-konsepteilla”, Wolontis lupailee.\nHagelstam & Co:n Militaria ja Numismatiikka - erikoishuutokauppa myi yli odotusten\nTunnelma oli huipussaan Hagelstam & Co:n tiistaina 6.5. järjestetyssä perinteisessä kuukausihuutokaupassa Tehtaankadulla. Militaria- ja numismatiikkakohteiden kauppa kävi kuumana, eikä talouden taantumasta ollut merkkiäkään. Toimitusjohtaja Mats Wolontis luonnehtii tulosta erinomaiseksi, ja sanoo sen ainoan oikean huutokauppatunnelman syntyvän juuri huutokauppasalissa, kun ostajat taistelevat jostain erityisestä kohteesta. ”Huutokaupan tulos oli loistava. Esineet, joilla on mielenkiintoinen ja dokumentoitu tarina koskettavat ihmisiä erityisesti. Eilen oli myynnissä militaria-esineitä, jotka kertoivat maamme lähihistoriasta konkreettisella tavalla ja se näkyi myös lopputuloksessa. Hagelstam & Co:ta pidetään mielestäni selkeästi militaria-esineiden asiantuntijana”, toteaa Wolontis.\nHuutokaupan pääkohteina pidettiin jo ennakkoon tänä vuonna 100-vuotta täyttävän Suomen jääkäriliikkeen toimintaan liittyvät esineet, kuten harvinainen jääkärikoulutukseen liittyvä Pfadfinder-kurssisormus ja kalterijääkärimerkki, nk. Spalernaja-avain. Pieni kultainen numeroitu avain on kopio Spalernajan vankilan vankisellin avaimesta, jossa viranomaisten pidättämät jääkärit tai jääkäriksi pyrkineet suorittivat rangaistustaan Venäjän vallankumoukseen asti. Saksaan toisen maailmansodan aikana lähteneen suomalaisen vapaaehtoispataljoonan esineet tekivät niin ikään hyvin kauppansa, ja kuuluivat huutokaupan suurimpiin nousijoihin. Huipputuloksia nähtiin myös keisariajan venäläisissä kohteissa: laajassa kokoelmassa oli kunniamerkkejä, pistimiä, puukkoja ja puhdetöitä. Myös kultakolikot myivät erittäin hyvin. Erittäin kiivas tarjouskilpailu käytiin myös marsalkka Mannerheimin muotokuvakortista. Marsalkan omistuskirjoituksella varustetun 1920-luvun kortin lähtöhinta oli 50 euroa ja kun huutokauppanuija löi kolmesti, oli hinta noussut 800 euroon.\nHagelstam & Co:n militaria-asiantuntija, intendentti Thomas Luoma näkee etenkin tämän tyyppisillä esineillä kysynnän olevan suurempaa kuin tarjonta. ”Olemme jo vuosia tehneet määrätietoisesti töitä mielenkiintoisten esineiden löytämiseksi alan harrastajille, jotka olivat paikalla sankoin joukoin. On yllättävää, miten arvokkaita esineitä ihmisten kätköistä voikaan löytyä tähän alaan liittyen”, toteaa Luoma.\nPiilukkokivääri, myytiin 7.600 eurolla, lähtöhinta 300 euroa\nPistin ja puukkoja, myytiin 2.600 eurolla, lähtöhinta 100 euroa\nVenäläinen ratsuväen sapeli malli 1817, myytiin 2.600 eurolla, lähtöhinta 800 euroa\nSaksalainen kenttämyssy myytiin, 2.000 eurolla, lähtöhinta 1000 euroa\nC.G.E. Mannerheimin omistuskirjoituksella oleva kortti myytiin 800 eurolla, lähtöhinta 50 euroa\nTehtaankadulla on toukokuun huutokaupan näyttö avoinna vappunakin ja ensi viikonloppuna! Huomaattehan ystävällisesti, että asiantuntijamme eivät tuolloin ole tavattavissa.\nvappuaattona 30.4. 10-17\nvapunpäivänä 1.5. 12-17\n2.- 4.5. 10-17.\nBulevardilla olemme avoinna\nvappuaattona 30.4. 9-16. Vapunpäivänä 1.5. toimistomme on suljettuna.\nAvaamme jälleen normaalisti maanantaina 4.5. klo 9.\nVasarahuutokaupat jatkuvat, nyt rinnalle myös Online-huutokaupat\nSuomen johtava taidehuutokauppatalo Hagelstam & Co kunnioittaa perinteitä ja tulee jatkamaan vasarahuutokauppojaan. "Mikään ei voita oikean huutokaupan tunnelmaa, jonka kaikki sen kokeneet tietävät", toteaa Hagelstamin johtava intendentti Mikael Schnitt.\nVasarahuutokauppojen rinnalle Hagelstam & Co julkistaa kevään aikana myös Online-huutokaupat, eli pelkästään verkossa toteutettavat huutokaupat. Huutokauppamalli on kehitetty mahdollisimman yksinkertaiseksi ja se seuraa Hagelstam & Co'n tuttua toimintamallia. "Olemme hyvin tietoisia internetin kasvavasta roolista liiketoiminnassamme", kommentoi toimitusjohtaja Mats Wolontis. "Viimeisen vuoden aikana kotisivumme, uutiskirjeemme, Facebook-sivumme ja esimerkiksi Instagram ovat olleet yhä aktiivisemmin asiakkaidemme ja kiinnostuneiden käytössä. Online-huutokauppa on luonnollinen jatkumo sille. Haluamme jatkuvasti kehittyä ja panostamme edelleen internetin hyödyntämiseen, samalla ymmärrämme perinteisten vasarahuutokauppojen tärkeyden ja tulemme jatkamaan myös niitä", Wolontis jatkaa.\nHagelstam Online avautuu keväällä 2015.\nHagelstam & Co palvelee teitä pääsiäisen aikaan seuraavasti:\nBulevardilla kiirastorstaina 2.4. klo 9-17, toimisto suljettuna 3. - 6.4.\nTehtaankadulla kiirastorstaina klo 10-16, toimisto suljettuna 3. - 6.4.\nAvoimet Ovet Hagelstamilla!\nJärjestämme jälleen suositun Avoimet Ovet-tapahtuman lauantaina 28.3. klo 10-14 Bulevardi 9:ssa.\nTervetuloa tapaamaan asiantuntijoitamme, jotka auttavat sinua kaikissa esinekysymyksissäsi, liittyivätpä ne sitten signeerauksen tunnistamiseen, leimamerkkien tulkintaan tai arvonmäärityksiin. Vastaamme mielellämme myös kaikkiin huutokauppakysymyksiin.\nTarjoamme kahvia ja teetä. Tervetuloa Bulevardille!\nHelsinki, 18.3. 2015\nHagelstam vahvistaa asiantuntijatiimiään\nMaria Ekman-Kolari on liittynyt Hagelstamin tiimiin intendenttinä. Maria on yksi Suomen kokeneimpia ja osaavimpia taiteen asiantuntijoita. Hän on työskennellyt mm. Hörhammerin ja Bukowskin huutokauppataloissa yli 20 vuotta ja johtanut viimeksi eLombard Oy:n huutokauppa- ja panttiliiketoiminnan kehittämistä.\nMarian intohimona on taide laidasta laitaan, ja hänen erityisosaamisensa on antiikki, huonekalut, suomalainen design, keisarilliset esineet ja posliini.\nHagelstamilla hänen tehtäviinsä kuuluvat mm. arvioinnit, kotikäynnit, asiakaskontaktit ja markkinointi. Mariaan saat yhteyden maria.ekman-kolari@hagelstam.fi tai numerossa 0400-577 965.\nOlemme ylpeitä saadessamme hänet joukkoomme. Tervetuloa Maria!\nSisäänjättö maaliskuun huutokauppaan!\nTehtaankadun maaliskuun huutokauppaan (31.3.) vastaanotetaan nyt esineitä. Viimeinen sisäänjättöpäivä on keskiviikko 18.3.\nOta yhteyttä asiantuntijoihimme joko Tehtaankadulla tehtaankatu@hagelstam.fi, 09-68 77 610 tai Bulevardilla hagelstam@hagelstam.fi, 09-68 77 990.\nAutamme mielellämme myös isommissa kokonaisuuksissa.\nSisäänjättö kevään kansainväliseen huutokauppaan nyt!\nHagelstam & Co'n kevään kansainväliset huutokaupat, Modern & Classic, järjestetään 27. - 28.5.\nSisäänjättö on avoinna huhtikuun alkuun asti. Asiakkaamme etsivät nyt erityisesti tunnettua suomalaista muotoilua, kiinnostavaa modernia ja klassista taidetta, arvokoruja, hopeaa sekä militariaa.\nHagelstam & Co haluaa huutokaupoissamme palvella sinua joka kuukausi. Tarjoamme tapahtumaa ja elävää huutokauppaa, jossa on mahdollisuus kokea kansainvälisen taidekaupan jännittävä tunnelma. Haluamme tuoda lähellesi maailman, jota et voi kokea ainoastaan digitaalisesti, ja joka aina sisältää myös henkilökohtaisen palvelun. Taide on tunnetta ja intohimoa ja siitä haluamme pitää kiinni!\nOta yhteyttä asiantuntijoihimme tästä.\nKunniamerkkien, aseiden ja numismatiikan keräily kiinnostaa asiakkaitamme kansainvälisesti. Toukokuun kuukausihuutokaupan yhteydessä tarjoamme nyt erityiskategorian militariaa ja numismatiikkaa. Voit vielä jättää sinne myyntiin omia arvoesineitäsi 22.4. asti.\nOta yhteyttä asiantuntijoihimme Jaakko Nieminen (numismatiikka) 09-68 77 610, jaakko.nieminen@hagelstam.fi tai Thomas Luoma (militaria) 09-68 77 9923, thomas.luoma@hagelstam.fi.\nHagelstam juhlistaa kevättä ja ystävyyttä!\nTervetuloa Bulevardille perjantaina 13.2. viettämään Ystävänpäivää etuajassa! Voit tuoda korusi arvioitavaksi ja kuulla samalla huutokauppakevään uutisia.\nKello 14 alkaen tavattavissa on eräs Suomen tunnetuimmista korusuunnittelijoista, Annette Tillander, jonka viehättävät ja herkät korut ovat myös esillä.\nArvioimme jälleen esineitä veloituksetta! Tervetuloa arvioituttamaan maalauksia, veistoksia, designia, hopeaa, keräilyesineitä ja koruja Bulevardi 9:ään! Intendenttimme vastaavat kysymyksiinne ja opastavat huutokauppakäytäntöön liittyvissä asioissa. Voit samalla keskustella myös taidemaailman ajankohtaisista asioista.\n3.2. Moderni taide ja design\n4.2. Klassinen taide, hopea ja korut\nVaraa henkilökohtainen arviointiaikasi joko puhelimitse 09-68 77 990 tai sähköpostitse hagelstam@hagelstam.fi.\nTammikuun kuukausihuutokaupan helmi\nHugo Simbergin tunnelmallinen teos Toukokuun yö (Majnatt) välittää katsojalle keväisen hetken järvimaisemassa. Kesä on tulossa, mutta ilta on vielä viileä. Veneessä istuvat hahmot saattavat nuokkua kalastamassa tai vain ihailemassa illan tummuutta. Simbergin mystinen ote taiteeseen näkyy tässäkin maalauksessa – mutta ei synkkyytenä tai unenomaisena kuvitelmana vaan vetoavana sielunmaisemana.\nToukokuun yö mainitaan Sakari Saarikiven teoksen Hugo Simbergistä (1948) teosluettelossa, nro 519. Maalauksen oikeaksi todistaa a tergo Gösta Stenman, ja työ on myös ollut esillä näyttelyssä vuonna 1922.\nTeos on myynnissä 27.1. huutokaupassa Tehtaankadulla. TEOS MYYTIIN HINTAAN 5.600 EUROA. Katso tarkemmin tästä.\nHagelstamin arviointikiertue alkaa!\nHaluamme palvella entistä paremmin asiakkaitamme Helsingin ulkopuolella. Järjestämme jälleen arviointikiertueen, ja vierailemme useilla paikkakunnilla ympäri Suomea.\n27.1. Itä-Uusimaa, Kotka, Hamina\n28. - 29.1. Turku, Pori, Tampere, Pohjanmaa\n29. - 30.1. Kuopio, Mikkeli, Lahti, Kouvola\nTiedustele lisää ja varaa aikasi joko puhelimitse 09-68 77 990 tai sähköpostitse hagelstam@hagelstam.fi.\nMuistathan ottaa esineistäsi valmiiksi valokuvia alustavaa arviointia varten, kiitos.\nHelsinki, 17.12. 2014\nJoulunaikana Hagelstam & Co palvelee teitä Bulevardilla ja Tehtaankadulla seuraavasti:\nma 22.12. 2014 klo 9-17\nti 23.12. klo 10-14\nsuljettu 24. - 28.12.\nma 29. - ke 31.12. klo 10-14\nsuljettu 1. - 2.1. 2015\nma 5.1. klo 10-14.\nJoulutervehdysten ja lahjojen sijaan Hagelstam & Co tukee tänä vuonna Uutta Lastensairaalaa lahjoituksella.\nToivotamme teille hyvää joulua ja onnellista uutta vuotta 2015!\nHagelstam & Co'n Modern & Classic-huutokaupat\n(Pablo Picasso "Pique", lähtöhinta 5 000 €)\nJoulukuussa Hagelstamilla järjestetään kansainväliset Modern & Classic-huutokaupat. Sisäänjättö huutokauppoihimme on avoinna vielä 5.11. asti. Taidemarkkinoilla ollaan kiinnostuneita erityisesti laadukkaasta suomalaisesta taiteesta ja muotoilusta, hopeaesineistä ja lasista.\nOta yhteyttä asiantuntijoihimme saadaksesi hinta-arvion esineestäsi ja kuullaksesi lisää huutokauppamahdollisuuksista. Palvelemme sinua mielellämme sekä Bulevardilla että Tehtaankadulla.\nHagelstam & Co'n arviointipäivät\nTervetuloa Bulevardille arvioittamaan esineesi ilmaiseksi! Järjestämme jälleen loka-marraskuussa arviointipäivät, jolloin vastaamme kysymyksiisi taiteesta, designista, lasi- ja posliiniesineistä, hopeasta, koruista tai militariasta. Voit varata henkilökohtaisen arviointiajan puhelimitse 09-68 77 990 tai sähköpostitse hagelstam@hagelstam.fi tai saavu paikalle, kun sinulle parhaiten sopii.\nKeskiviikkona 29.10. Moderni taide, lasi- ja designesineet\nKeskiviikkona 5.11. Klassinen taide, antiikkiesineet, hopea ja militaria\nSinulla on myös samalla mahdollisuus jättää esineesti myytäväksi syksyn huutokaupoissamme.\nHelsinki, 23.9. 2014\nOle ensimmäisiä, jotka tietävät, mistä puhutaan!\nHagelstam & Co lähettää joka kuukausi asiakkailleen uutiskirjeen, jossa kerromme, mitä on tulossa ja milloin. Tilaamalla suositun uutiskirjeemme sinäkin kuulet ensimmäisten joukossa kiinnostavimmat uutiset ja tapahtumat, sekä saat lisäinformaatiota esimerkiksi huutokauppojemme tietyistä kohteista ja tulossa olevista esineistä.\nVoit tilata uutiskirjeemme etusivultamme löytyvän linkin kautta.\nHagelstam myy lokakuussa Helsinkiä!\nJärjestämme 7.10. ainutlaatuisen, pääkaupunkiin keskittyvän huutokaupan teemalla "Helsinki kautta aikojen".\nHuutokauppamme sydän on helsinkiläisen herrasmiehen, lehtori ja keräilijä Kalevi Tuorilan (1923-2014) kokoelma pääkaupunkiin liittyvää esineistöä. Se avaa eteemme tunnelmallisen menneen, hauskan ja yllätyksellisen arjen ja tyylikkään kaupunkilaiselämän. Myyntiin on tulossa harvinaisuuksia ja kuriositeetteja, muistoja ja muotoilua, ja myös kahden aikaisemman vallanpitäjän historiaa. Lisäksi myynnissä on esimerkiksi modernia taidetta ja kiinnostavaa nykyvalokuvaa Helsingistä.\nHuutokaupan luettelo julkaistaan 1.10. ja samalla aukeaa näyttö Bulevardi 9:ssa. Arkisin 10-18 ja viikonloppuisin 11-17.\nTervetuloa kokemaan suurenmoinen Helsinki!\nHagelstam & Co tarjoaa nyt uuden yksityisen palvelun, joka mahdollistaa taide- ja antiikkiesineiden ostamisen ja myymisen myös tavanomaisen huutokaupan ulkopuolella. Palvelemme näin asiakkaitamme, jotka haluavat käydä kauppaa yksityisesti ja luotettavasti tai etsivät tiettyä arvoesinettä kokoelmaansa.\nKaupat tehdään aina sopimuksen mukaan, eikä kauppatietoja julkisteta. Hoidamme mielellämme myös muut käytännön järjestelyt kuten mahdollisen valokuvauksen, kuljetuksen ja varastoinnin.\nOta yhteyttä, kerromme mielellämme lisää; johtava intendentti Mikael Schnitt, 0400 40 55 48 tai intendentti Thomas Luoma 09-68 77 9923.\nHelsinki, 22.9.2104 (päivitetty)\nHagelstam & Co tukee Uutta Lastensairaalaa\nHagelstam & Co on mukana uuden lastensairaalan talkoissa kuukausihuutokauppojensa myötä , joiden osana hankkeelle lahjoitetut taide-esineet huutokaupataan. “Olemme hyvin iloisia, että Hagelstam auttaa meitä osaamisellaan ja asiantuntijuudellaan. Näin varmistamme, että saamamme taide-esineet löytävät arvoisensa ympäristön ja samalla kartuttavat rakentamiseen tarvittavia varoja. Lämmin kiitos kuuluu niin lahjoittajille, tuleville ostajille kuin Hagelstamin osaavalle tiimille”, kiittää Uusi Lastensairaala-tukiyhdistyksen ja -säätiön puheenjohtaja Anne Berner.\n"On hienoa, että voimme osaltamme tukea tätä hienoa ja tärkeätä hanketta omalla tavallamme. Lahjoitamme myös itse osan myyntituotoista uudelle lastensairaalalle" toteaa Mats Wolontis, Hagelstam & Co'n toimitusjohtaja.\nKuukausihuutokaupassa 16.9 Hagelstam & Co huutokauppasi esineitä noin kymmenellä tuhannella eurolla Uudelle Lastensairaalalle!\nHagelstam Modern huutokaupassa 13.12 Hagelstam & Co huutokauppasi esineitä yli neljälläkymmenellätuhannella eurolla Uudelle Lastensairaalalle!\nLisää esineitä myydään seuraavassa huutokaupassa 14.10.\nHagelstam ja Café Ekberg tarjoavat kokemuksia\nTänä syksynä Hagelstam tarjoaa erilaisia tapoja tutustua Helsinkiin. Pääkaupunkiin liittyvän huutokauppamme lisäksi tarjoamme yhteistyössä perinteikkään Café Ekbergin kanssa mahdollisuuden ainutlaatuisen tyylikkääseen kahvilakokemukseen.\nArvomme kaikkien ennakkotarjoajien kesken huutokauppojemme ohessa lahjakortteja Ekbergille. Tervetuloa jättämään tarjous ja onnea arvontaan!\nHelsinki, 27.8. 2014\nBulevardi kutsuu jälleen!\nHagelstam & Co järjestää jälleen syyskuussa huippusuositun Avoimet Ovet-tapahtuman Bulevardi 9 A:ssa.\nLauantaina 13.9. klo 10 alkaen sinulla on mahdollisuus tuoda meille esineitäsi maksutonta arviointia ja mahdollista sisäänjättöä varten. Palvelemme mielellämme myös suuremmissa kokonaisuuksissa, vaikkapa kuvien perusteella.\nPaikalla ovat intendenttimme Thomas Luoma, Mikael Schnitt, Jaakko Nieminen, Kasper Hagelstam ja Johanna Lindfors.\nHelsinki, 22.8. 2014\nSisäänjättö syksyn huutokauppoihin! Lokakuussa jälleen!\nVastaanotamme parhaillaan esineitä arviointia ja huutokauppaa varten. Seuraava kuukausihuutokauppamme on lokakuussa.\nMikäli haluat realisoida suurempiakin kokonaisuuksia, kuolin- tai muuttopesiä, voit ottaa yhteyttä toimistoomme Tehtaankadulla, 09-68 77 610 tai tehtaankatu@hagelstam.fi tai Bulevardilla 09-68 77 990, hagelstam@hagelstam.fi.\nAutamme sinua mielellämme kaikissa kysymyksissäsi myyntiin ja huutokauppakäytäntöihin liittyen.\nHaluamme palvella teitä jälleen myös pääkaupunkiseudun ulkopuolella. Intendenttimme Mikael Schnittin ja Thomas Luoman yhteenlaskettu asiantuntijuus lähentelee viittäkymmentä vuotta! Mikäli tarvitset luotettavaa ja asiantuntevaa arviointia, kannattaa sinun kääntyä meidän puoleemme. Palvelemme sekä suuremmissa kokonaisuuksissa että pienissä, uniikeissa esineissä.\nArvioimme pian lähellänne seuraavasti:\nti 9.9. Länsi-Uusimaa (Kirkkonummi, Hanko, Karjaa, Tammisaari, jne.)\nke 10.9. Itä-Uusimaa (Porvoo, Loviisa, Kotka, jne.)\nto 11.9. Tampere\npe 12.9. Turku ja Pori\nma 15.9. Kouvola\nPyydämme teitä varaamaan henkilökohtaisen arviointiajan joko numerosta 09-68 77 990 tai sähköpostitse hagelstam@hagelstam.fi.\nJuuri nyt sisäänjättö elokuun kuukausihuutokauppaan!\nVastaanotamme esineitä arviointia ja huutokauppaa varten Tehtaankatu 27:ssa ma-pe klo 10-16 ja Bulevardi 9:ssä ma-pe klo 9-17. Viimeinen sisäänjättöpäivä on ke 6.8. Voitte myös varata arviointiajan joko sähköpostitse Tehtaankadulta tehtaankatu@hagelstam.fi tai puhelimitse 09-6877610. Bulevardin toimistolla joko hagelstam@hagelstam.fi tai soittamalla 09-6877990.\nKommenttimme Helsingin Sanomat 18.6.2014 artikkeliin:\n"Moon Scape" on tullut Hagelstam & Co:lle myyntiin keväällä 2014 asiakkaalta, joka on perinyt sen isältään. Myyjän isä oli johtaja Outokummussa, samassa yrityksessä, josta Laila Pullinen sai materiaalia töihinsä. Työssä oli messinkilaatta, jossa oli teksti "Laila Pullinen, Moon scape, Outokumpu". Hagelstam & Co:llä ei ollut mitään syytä epäillä työn aitoutta. Työn aitous kuitenkin kyseenalaistettiin teidän ja Laila Pullisen toimesta. Tästä syystä työ oli myynnissä huutokaupassa "Veistoksena", eikä Laila Pullisen nimeä enää mainittu missään muodossa. Työ jäi myymättä. Työn alkuperää tutkitaan yhä edelleen.\nKaksi vuotta sitten myynnissä olleen veistoksen (mm. Kolmijalkaiseksi Häräksi kutsuttu), jota Hagelstam & Co virheellisesti myi Laila Pullisen työnä, tekijä kyseenalaistettiin myös jälkeenpäin. Olemme sen perusteella korjanneet tilanteen ja palauttamassa rahat ostajalle. Työn alkuperää tutkitaan edelleen.\nOlemme pahoillamme, että tällainen valitettava virhe on sattunut Laila Pullisen kohdalle.\nPositiivisesti, Mats Wolontis, Hagelstam & Co\nVoimme myös todeta, että olemme saaneet Jean Ramsaylta kiitokset asiallisista kommenteista ja "apology accepted" -kommentin.\nHelsinki, 26.5. 2014\nLauantain 24.5. lämmin kesäpäivä toi salin täyteen innostuneita taiteen harrastajia ja ammattilaisia. Huimia hinnannousuja nähtiin varsinkin modernin taiteen ja suomalaisen muotoilun puolella. Esimerkkeinä mainittakoon mm:\nTove Jansson, Omakuva -maalaus. Lähtöhinta 8.000 euroa, vasarahinta 36.000 euroa.\nIlkka Lammi, Alaston metsässä -maalaus. Lähtöhinta 8.000 euroa, vasarahinta 42.000 euroa.\nTapio Wirkkala, Kierre -lasiteos. Lähtöhinta 15.000, vasarahinta 28.000 euroa.\nRut Bryk, The Donkey in the Lion’s Skin -keramiikkatyö. Lähtöhinta 10.000 euroa, vasarahinta 14.000 euroa.\n”Maineikkaat suomalaiset taiteilijat kuten Aimo Okkolin, Paavo Tynell, Kaj Franck ja Gunnel Nyman myivät myös kaikki erittäin hyvin. Kyllä tässä voi sanoa, että näkyvissä on suomalaisen designin uusi tuleminen” toteaa Mats Wolontis, Hagelstam & Co’n toimitusjohtaja. ”On mukava nähdä, että kenttä on laajentunut eikä nyt enää puhuta vain kolmesta suuresta (Wirkkala, Sarpaneva ja Franck)”, Wolontis jatkaa.\nMyös klassisella puolella nähtiin hienoja hinnannousuja. Esimerkkeinä voi mainita:\nAkseli Gallen-Kallela, Kansan mies –akvarelli. Lähtöhinta 5.000 euroa, vasarahinta 15.000 euroa.\nAkseli Gallen-Kallela, Neiti Elsa Winter –maalaus. Lähtöhinta 3.000 euroa, vasarahinta 9.000 euroa.\nHelene Schjerfbeck, Silkkikenkä –litografia. Lähtöhinta 3.000 euroa, vasarahinta 13.000 euroa.\nA.W. Finch, Puro -maalaus. Lähtöhinta 5.000, vasarahinta 9.000 euroa.\n”Myös militaria –puoli kasvaa koko ajan kohisten. 1800-luvun nallilukkokivääri myytiin hintaan 18.000 euroa (lähtöhinta 5.000 euroa) ja venäläinen miekka hintaan 12.000 (lähtöhinta 7.000 euroa)” kertoo Mikael Schnitt, Hagelstam & Co’n johtava intendentti. ”Myös harvinaisemmat hopeaesineet myivät erittäin hyvin, kuten vodkakarahvi hintaan 17.000 euroa (lähtöhinta 15.000 euroa) ja kaviaarikulho hintaan 7.000 euroa (lähtöhinta 3.000 euroa)”, Schnitt jatkaa.\nYhteystiedot: Hagelstam & Co, Bulevardi 9 A, 00120 Helsinki, www.hagelstam.fi\nTiedustelut: Toimitusjohtaja Mats Wolontis, puh. 040- 5060 880.\nHelsinki, 22.5. 2014\nKevätkautemme viimeinen huutokauppa lähestyy! Kesäkuussa vasara heilahtaa 10.6.\nVastaanotamme esineitä arviointia ja huutokauppaa varten Tehtaankatu 27:ssa ma-pe klo 10-16 ja Bulevardi 9:ssä ma-pe klo 9-17.\nVoitte myös varata arviointiajan joko sähköpostitse Tehtaankadulta tehtaankatu@hagelstam.fi tai Bulevardilta hagelstam@hagelstam.fi.\nHelsinki, 14.5. 2014\nModern & Design- ja Classic-näyttö\nKansainvälinen Modern & Design- ja Classic-huutokaupat järjestetään lauantaina 24.5. alkaen kello 11.\nEnnakkonäyttö Bulevardilla on avoinna 15.5. - 23.5., arkisin klo 10-18 ja viikonloppuisin klo 11-16. Modern & Design-katalogiin pääsee tästä, ja Classic-katalogiin tästä.\nVastaanotamme kirjallisia ja kotisivujemme kautta jätettyjä ennakkotarjouksia. Mikäli olette kiinnostuneita puhelinhuutomahdollisuudesta, ottakaa yhteyttä toimistoomme numerossa 09-68 77 990. Huomaattehan ystävällisesti, että puhelintarjous tulee jättää 24 h ennen huutokaupan alkua.\nHelsinki, 10.4. 2014\nLauantaina 5.4. järjestetty Hagelstam & Co:n avoimet ovet-tapahtuma Bulevardilla oli yhtä suosittu kuin viime syksynäkin. Asiantuntijamme palvelivat suuren joukon huutokauppamaailmasta ja -myynneistä kiinnostuneita asiakkaita. Samalla asiakkaat saattoivat jättää esineensä myyntiin kevään tuleviin huutokauppoihin.\nPäivän aikana arvioitiin erityisesti modernia taidetta ja muotoilua, joka on tällä hetkellä hyvin kysyttyä kansainvälisestikin.\nSisäänjättö Bulevardin toukokuun huutokauppoihin on avoinna vielä tämän viikon. Tervetuloa!\nHelsinki, 7.4. 2014\nHagelstam & Co palvelee teitä pääsiäisen aikaan sekä Bulevardilla että Tehtaankadulla seuraavasti:\n- torstaina 17.4. klo 10-14\n- perjantaina 18.4 - maanantaina 21.4. suljettu.\nAukioloaikoina tavoitatte meidät puhelimitse Bulevardilta 09-68 77 990 ja Tehtaankadulta 09- 68 77 610.\nHelsinki, 2. 4. 2014\nHelsinki, 24th of March 2014\nLive, glow and go vintage!\nVintage is: quality, sustainability and luxury. It is a unique asset – to be attaining something special and stylish.\nA person carrying vintage is a spirit on her own. Undemanding, sensual, exquisite. Vintage is all about being playful, fun and vivacious.\nShould you wish to attain a lifestyle with a touch of vintage, consider this:\n- Every woman needs some decoration. Whether it will be Schiaparelli’s over the top assets, or Chanel’s discreet black and white, the unique person shines through.\n- As the spring is nearing, dance along the streets like a true Parisian. In ballerinas as Audrey Hepburn, in heels with a demanding click as Catherine Deneuve. Spray on some Miss Dior perfume and leave an unforgettable recollection after you.\n- Hide your gaze behind your hat’s wide brim or put on huge sunglasses á la Jackie O. Don’t reveal everything.\n- Dress up in your finest evening dress to go out for a dinner with a new lover, but leave your shoes home, like Brigitte Bardot.\n- Don’t forget gloves, veils, matching lingerie, fans and jewellery.\nHagelstam & Co’s vintage is all about you. How do you wish to define yourself?\nHelsinki, 20th of March, 2014\nAppraisals for vintage\nHagelstam & Co proudly presents: vintage!\nThe demand for vintage items is high in the market, and we are happy to present this as a new category in our auctions. From April onwards, we are accepting consignments for vintage and other collectible items, as well as pleased to inform you of the current sales and international demand.\nYou can contact us at our office in Bulevardi 9, hagelstam@hagelstam.fi or 09-69 77 990, for free appraisal. Our specialists you'll see here.\nHelsingissä, 14.3. 2014\nIhmetyttävätkö leimat, signeeraukset, vuosiluvut? Kiinnostaako huutokauppamaailma, taidekauppa ja alan kansainväliset näkymät? Järjestämme lauantaina 5.4. klo 10-14 arviointipäivän, jonne olette tervetulleita arvioituttamaan esineenne.\nHagelstam & Co:n asiantuntijat auttavat teitä esineiden tunnistamisessa, vakuutusarvioinneissa, perunkirjoituksissa ja muissa ajankohtaisissa kysymyksissänne. Tällä hetkellä kansainväliset asiakkaamme hakevat suomalaista muotoilua, kiinnostavaa modernia taidetta ja historiallisia arvoesineitä.\nTervetuloa Bulevardille huhtikuussa!\nHelsingissä, 7.3. 2014\nHyvä taide ja laadukas muotoilu kiinnostaa asiakkaitamme aina. Hagelstam & Co järjestää arviointipäivän ke 12.3. toimistollamme Bulevardi 9 A.\nLöytyykö sinulta modernia taidetta tai herättävää nykytaidetta, designia tai vintagea? Tuo esineesi arvioitavaksi meille.\nSamalla kuulet kevään huutokauppatapahtumista ja voit jättää teokset myyntiin.\nHenkilökohtaisen arviointiajan voit varata joko puhelimitse 09-68 77 990 tai sähköpostitse hagelstam@hagelstam.fi.\nHelsingissä, 6. 3. 2014\nHagelstam kohtaa Toven\nElokuussa 2014 vietetään rakastetun Tove Janssonin (1914-2001) satavuotisjuhlaa. Taidemaalarina, kirjailijana, pilapiirtäjänä ja sarjakuvataiteilijana tunnetuksi tullut Jansson edustaa modernia ja raikasta vivahdetta suomalaisessa taidehistoriassa. Janssonin kantaaottava tuotanto on voimakasta ja sitä sävyttävät tummatkin värit. Ja tunnelmien luojana Tove on ollut ainutlaatuinen: kuka ei olisi hieman pelännyt lukiessaan "Kuinkas sitten kävikään"-kirjaa (vuodelta 1952), ujostellut Nuuskamuikkusen viisauksia tai riemuinnut Pikku Myyn tuhmuuksista?\nVahva ja uudenlainen modernistinen maalaustaide rantautui Suomeen oikeastaan vasta 1940-luvulla, kun taiteilijat eivät enää suostuneetkaan maalaamaan kultaisen keskitien mukaan. Hillitty ilmaisu vaihtui värikkääksi ja riehakkaaksi, jopa rujoksi. Tove Janssonin omalaatuinen surrealismi ja vahva satiirinen ote tekee maalauksista ainutlaatuisia ja kiinnostavia. Teoksista löytää jatkuvasti jotain uutta ja yllättävää, ja ne muuttavat muotoaan katseen ja mietteiden mukana. Millainen onkaan ollut taiteilijan työhuone? Onko kuvassa huone täynnä ideoita ja inspiraatiota vai näemmekö kenties jotain, mitä ajatuskaan ei ole vielä tavoittanut? Vai onko edessämme ateljee, jossa on juuri juhlittu pikkutunneille asti?\nHagelstam & Co:lla on ollut ilo saada kevään Modern & Classic-huutokauppaan muutama Tove Janssonin merkittävä modernistinen työ. Teokset ovat nähtävillä toukokuun puolesta välistä alkaen.\nHagelstam 2nd Schoolissa kuullaan 6.3. Toven veljentyttären, Moomin Characters Ltd:n hallituksen puheenjohtajan ja taiteellisen johtajan, Sophia Janssonin luento taiteilijan perinnön vaalimisesta.\nAteneumin suuri juhlanäyttely Tove Janssonista avautuu kansallisgalleriassamme 14.3. 2014.\nHelsingissä, 21. 2. 2014\nSisäänjättö kevään huutokauppoihimme!\nHaemme jälleen esineitä keväällä järjestettäviin huutokauppoihimme. Etsimme taidetta, laadukasta muotoilua, kiinnostavia huonekaluja ja ainutlaatuisia antiikkiesineitä. Kevään kansainvälisen huutokaupan sisäänjättö päättyy huhtikuun alussa.\nPalvelemme Teitä Tehtaankadun ja Bulevardin toimipisteissämme arviointia ja sisäänjättöä varten. Tehtaankadun toimistomme on avoinna ma-pe klo 10-16 (09-68 77 610), Bulevardi ma-pe klo 9-17 (09-68 77 990).\nHelsingissä, 30.1. 2014\nKLASSINEN TAIDEAARRE SEKÄ BRITA KEKKOSEN JA K.A. FAGERHOLMIN JÄÄMISTÖÄ\nHagelstam & Co järjestää 4. 2. kuluvan vuoden ensimmäisen huutokauppansa Tehtaankadulla. Myyntiin on tulossa suomalaisen muotoilun harvinaisempia aarteita sekä taidetta, huonekaluja, hopeaa ja astioita.\nE. J. Löfgren (1825-1884) oli maalari, joka erikoistui historiallisiin kuviin ja kauniiden naisten muotokuviin. Hänen viehättävät naiskuvansa muistuttavat kovasti saman ajan keskieurooppalaisia kuvia, kuten kuuluisan Franz Xavier Winterhalterin ja Alexander Roslinin maalaamia daameja. Suomalaisen Löfgrenin viehkeä tyttö pitelee kädessään pientä valkeaa kyyhkystä. Se kuuluu mahdollisesti samaan sarjaan kuin muutamaa vuotta myöhemmin maalatut Tyttö helmineen ja Tyttö kukkia kädessä. Löfgrenin töitä löytyy mm. Ateneumista. Teoksen lähtöhinta 500 euroa.\nHenry Ericssonin (1898-1933) malja on ainutlaatuinen esimerkki kiinnostavasta muotoilustamme. Tämän poikkitaiteellisen lahjakkuuden suunnittelema malja on taitavasti hiottu. Ericssonin, jonka ura päättyi hyvin nuorena traagiseen auto-onnettomuuteen, teoksia tulee harvoin myyntiin. Metsäteollisuutta kuvaavan maljan lähtöhinta on 200 euroa.\nTehtaankadulla myydään myös edesmenneen Brita Kekkosen (os. Fagerholm) kuolinpesän esineistöä. Kiinnostavin lienee Nanny Stillin Jäänsärö, johon muotoilija sai inspiraation vieraillessaan Helsingissä jään peittämässä satamassa M/S Finnhansalla. Huikean eläväpintainen taidelasi on muottiin puhallettua kristallia. Still suunnitteli esineitä metallitaiteesta lasiin, ja hänen tuotantonsa tunnetaan teosten hauskoista nimistä. Lähtöhinta 1500 euroa. Suomen lähihistorian kenties värikkäisimpiin herroihin viittaa Jäänsäröön kaiverrettu Brita Kekkosen isän nimi, K. A. Fagerholm.\nHagelstam & Co:n huutokaupan näyttö on avoinna 29.1.-3.2., ke-pe klo 10-19, la-ma klo 10-17, Tehtaankatu 27. Huutokauppa pidetään Tehtaankadulla 4.2. alkaen kello 15.\nLisätietoja: Kasper Hagelstam 050-582 6203\nJärjestämme keskiviikkona 29.1. klo 10-16 militarian ja numismatiikan arviointipäivän toimistollamme Bulevardilla.\nArvioimme aseita, miekkoja, kunniamerkkejä ja numismatiikkaa. Kerromme myös militariaesineistön tämän hetken kysynnästä jälleenmyyntimarkkinoilla.\nVoit samalla jättää esineesi myyntiin kevään huutokauppoihimme.\nVaraa henkilökohtainen arviointiaikasi numerossa 09-68 77 990.\nTervetuloa tapaamaan asiantuntijoitamme Jaakko Niemistä ja Thomas Luomaa.\nHagelstam on the road!\nEtkö pääse luoksemme Helsinkiin? Asiantuntijamme lähtevät nyt kotikäynneille ympäri Suomea.\nTammi-, helmi- ja maaliskuun aikana vierailemme läntisessä, itäisessä ja pohjoisessa Suomessa. Tiedustele mahdollisuudesta saada meidät käymään kotonasi joko puhelimitse 09-68 77 990 tai sähköpostitse kotikaynnit@hagelstam.fi. Tapaamisiin!\n22.1. Turku, Pori\n23.1. Tampere, Jyväskylä\n27.1. Karjaa, Tammisaari, Hanko\n3.2. Porvoo, Loviisa, Kotka\n4.2. Kouvola, Lappeenranta, Joensuu\n5.2. Mikkeli, Kuopio\n17.2. Oulu, Kokkola\n18.2. Pietarsaari, Vaasa, Uusikaarlepyy\n5.3. Hämeenlinna, Hyvinkää\nHelsingissä, 16.1. 2014\nTammikuun huutokaupan sisäänjättö!\nVuoden ensimmäinen huutokauppa järjestetään 4.2. Tehtaankadulla.\nSisäänjättö siihen on avoinna 22.1. asti. Voit ottaa meihin yhteyttä arviointia varten joko puhelimitse 09-68 77 610 tai sähköpostitse mia.okko-koskinen@hagelstam.fi.\nToimistomme Tehtaankatu 27:ssä palvelee tiistaista perjantaihin klo 10-16.\nHelsingissä, 8. 1. 2014\nUusi toimitusjohtaja ja vuosi 2013...\nVuosi 2013 oli muutosten aikaa meille Hagelstamilla. Nimemme muuttui ja uudistimme tietojärjestelmämme ja kotisivumme parantaaksemme entisestään asiakaspalvelua. Samalla Hagelstam & Co aloitti tämän uutiskirjeen toimituksen ja aktivoitui Facebookissa ja Instagramissa.\nKuukausihuutokaupat jatkuivat suosittuina ja kansainväliset huutokaupat menestyivät hyvin. Loppuvuoden Modern & Classic -huutokauppakombinaatio ”mix-and-match” olivat todellinen menestys ja asiakkaamme kiittivät ennakkoluulotonta otettamme.\nLanseerasimme täysin uuden Hagelstam 2nd School koulutuskonseptin, joka jatkaa myös tänä vuonna. Henkilökohtaisesti tämä on ollut minulla fantastinen ja kiehtova syksy, ja lupaan lisää jännittäviä uutisia vuodelle 2014! Hyvää alkavaa vuotta teille kaikille,\nSuomalainen huutokauppa menestyy\nHagelstam & Co järjesti kaksi kansainvälistä huutokauppaa 14.12. Aamupäivällä myytiin modernia taidetta ja muotoilua, iltapäivällä vasaran alle tulivat klassinen taide ja harvinainen antiikki.\nHagelstamin tiloissa Helsingin Bulevardilla oli täysi kuhina jo aamulla ja talo oli täynnä täynnä väkeä. ”Selkeästi näkee, että ihmiset viihtyvät myös live-huutokaupoissa, eivätkä vain päätteidensä takana, sanoivat trendit mitä tahansa. Huutokaupan tunnelmaa ja kilpailuhenkeä voi kokea vain paikan päällä”, toteaa Hagelstam & Co:n toimitusjohtaja Mats Wolontis.\n”Taidekaupan puolella klassinen taide on saamassa markkinakilpailijaa modernista, abstraktista taiteesta”, jatkaa Wolontis. ”Asiakkaat hakevat huutokaupasta paitsi elämyksiä, myös taidetta, joka elää osana heidän kotiaan. Kaikkia ei enää puhuttele staattisempi arvomaalausten maailma, vaan hätkähdyttävämmät teokset. Esimerkiksi Reidar Särestöniemen Riekkoja-teos myytiin 28 000 eurolla, ja Ahti Lavosen 14 000 eurolla. Toinen esimerkki on Rut Brykin keramiikkatyöt, jotka nousivat todella hyvin, jopa yli 800%”\nHagelstam & Co’lla oli myös ensimmäistä kertaa myynnissä kiinnostavien suomalaisten nykytaiteilijoiden töitä. Kim Simonssonin kansainvälistä huomiota saanut keramiikkatyttö päätyi suomalaiseen yksityiskotiin yli 4 000 euron hintaan.\n”Ei kuitenkaan pidä unohtaa esimerkiksi suomalaista kultakauden maalaustaidetta”, muistuttaa intendentti, taidehistorioitsija Johanna Lindfors. ”Venny Soldan-Brofeldtin teokset myivät hyvin. Se osoittaa, että tunnetun taiteilijan laadukkaat ja värisävyiltään hienot työt ovat pitäneet pintansa. Toisen naistaiteilijan Maria Wiikin työ Yksin kotona myytiin hintaan 42 000 euroa. Myös Gallen-Kallelan viehättävän Auringonlasku-teoksen hinta yli kolminkertaistui ja esimerkiksi Alvar Cawenin Flyygelin ääressä melkein kaksinkertaistui”.\nHuutokaupan yksi jännittävin hinnannousu koettiin, kun historiallisesti arvokas militaria- kokonaisuus myytiin. Suomen SS-Panttipataljoonaan liittyvät esineet nousivat 5 000 euron lähtöhinnasta 14 000 euroon. Kokonaisuuden osti nimettömänä pysyttelevä keräilijä.\nLisätietoja: Toimitusjohtaja Mats Wolontis 040-5060 880.\nHagelstam & Co palvelee teitä Bulevardilla ja Tehtaankadulla joulun aikaan seuraavasti:\n16. - 20.12. klo 9-17 (Bulevardi 9 A) ja klo 10-16.30 (Tehtaankatu 27)\n23. 12. klo 10-13\n30.-31.12. klo 10-14\n2.-3.1. klo 10-14\nToivotamme teille rauhallista joulua ja hyvää uutta vuotta!\nTimo Sarpaneva loi elämänsä ehkä upeimmat työt kiihkeällä työjaksollaan Muranossa 1990-luvun lopussa. Sarpanevan muotoilun pakotti todellisuuteen venetsialainen lasinpuhaltajavirtuoosi Pino Signoretto. Miesten yhteinen kieli oli lasi.\nSarpanevan tuotannossa Muranon työt nousevat esiin hämmästyttävän painottoman oloisina. Vaikka kyseessä on lasimassa – siis vaikeasti työstettävä, arvaamaton ja painava materiaali – loi Signoretto Sarpanevan piirrosten mukaan omituisen leijuvia muotoja. Teokset ovat täynnä liikettä, niissä on ihmeellisiä värejä ja jonkinlaista kuin itsestään säteilevää valoa.\nSarpanevan muotoilu oli erityisen vahvasti suunnittelijan ja valmistajan yhteistyötä. Sarpanevalle lasinpuhaltajat; kuumaa, valuvaa massaa käsittelevät taiturit, olivat varsinaisia sankareita. Yhteistyön seurauksena syntyi niin Iittalassa kuin Italiassakin huikeita taideteoksia, jotka olisivat olleet mahdottomia toteuttaa, ellei suunnittelija itse olisi kunnioittanut käsityöläistä.\nUmbra-lasiveistos (Varjo) on loistelias esimerkki Sarpanevan vaativasta lasitaiteesta. Varjot vaihtelevat paitsi lasin pinnalla myös sen sisällä. Lasiteoksen erikokoiset ellipsit on luotu uskomattomalla taidokkuudella, josta Signoretto oli syystäkin hyvin ylpeä. Suurin muoto on puhallettu ensin, ja sen sisälle on ikään kuin puhallettu toinen muoto. Lasimassan arvaamattomuus on tehnyt työstä paitsi vaikeaa myös vaarallista.\nKatsoessaan Umbraa tuntuu siltä, kuin uppoaisi itsekin sisälle lasimassaan. Teos kieputtaa katsojaa ympäri ja kutsuu hiljaiseen ihailuun. Sarpanevan eleetön muotoilu tuntuu suomalaisesta hyvin läheiseltä.\nUmbran lähtöhinta 20.000 € Hagelstam & Co:n Classic-huutokaupassa huomenna lauantaina.\nHelsinki, 11.12. 2013\nItalialainen helmi Hagelstamilla\nItalialaisista käsityötaidoista arvostetuimpia on pietra dura, erivärisistä kivilajeista tehty intarsiakoristelu. Jalon tekniikan historia vie kauas antiikin Roomaan. Kukoistukseen se nousi renessanssiaikana Italiassa, pietra dura –koristelulla viimeistellyissä esineissä ja koristepaneeleissa. Barokin aikana taitolaji komeili Euroopan ruhtinaille ja kruunupäille valmistetuissa kabinettikaapeissa. 1800-luvun alkuun tultaessa koko Euroopan muotitietoinen aristokratia himoitsi tätä kallista, taitoa vaativaa, aikaa vievää ja näyttävää taidekäsityötä.\nErityisen ihailtua kivenleikkaustaide oli Venäjällä. 1700-luvun puolivälistä alkaen maan omat kaivokset tuottivat runsaasti raaka-aineita kivenleikkaajien verstaisiin. Saatavilla oli malakiittia, lasuurikiveä, porfyyria, akaattia, jaspista, rodoniittia, amatsoniittia, aventuriinia ja maidonvalkoista kvartsia. Kivenleikkauksesta kehittyi Venäjällä kansallinen taidemuoto. Taitavimmat Pietarin, Kolyvanin ja Jekaterinburgin mestarit haastoivat italialaiset kollegansa pöytälevyillä, joiden sävyt loistivat kaikissa vihreän, punaisen, sinisen, oranssikeltaisen, ruskean ja harmaan sävyissä.\n1800-luvun ensimmäisellä neljänneksellä kivenleikkaustaidon syntysijoilla Roomassa, via Sistinalla Aristide Orlandon työhuoneella valmistui pietra dura –tekniikalla toteutettu suuri pöytälevy. Koristelun pohjana on vahva musta marmorilevy. Sen päälle sommitellut kolme-neljä millimetriä ohuet moniväriset kivenpalat ovat kovia kivilajeja ja korukiviä: erilaisia marmorilajeja, akaattia, jaspista. Suuren pyöreän levyn keskelle on sommiteltu Pietarinkirkon aukiota kuvaava mikromosaiikki. 1920-luvulla levyn osti Italiaan saapunut suomalainen herrasmies. Arvokas hankinta kuljetettiin hellävaroen Suomeen. Klassisoivan pylvään muotoisen pöydänjalan sille valmisti laatuhuonekaluistaan tunnettu, Ruotsin kuninkaallisen hovihankkijan arvonimen saanut Bomanin huonekalutehdas.\nTämän upean salonkipöydän lähtöhinta Hagelstam & Co Classic huutokaupassa 14. joulukuuta on 50.000 €.\nKatso 3,5 minuutin pituinen esittely pietra duran valmistamisesta ja tutustu tähän vaativaan kädentaitoon täällä.\nHelsinki, 5.12. 2013\nJoulukuun huutokauppaluettelot nyt nähtävillä\nHagelstam & Co järjestää joulukuussa kolme huutokauppaa, joiden luettelot ovat nähtävillä kotisivuillamme huutokaupat-osiossa itsenäisyyspäivästä alkaen.\nHuutokauppoihin voi osallistua jättämällä kirjallisen ennakkotarjouksen joko kotisivuillamme tai toimistollamme, puhelimitse tai paikan päällä.\nKirjalliset ennakkotarjoukset ja puhelimitse tehtävät tarjoukset on jätettävä viimeistään 24 tuntia ennen huutokauppaa.\nHelsinki, 21.11. 2013\nFiskarsin ruukin nykytaidetta Bulevardilla\nSuomalaisen nykytaiteen hankinta on ollut selvästi kasvussa viimeisen viiden vuoden aikana. Ihmiset hakevat erilaisia kulttuurikokemuksia; teatteria, elokuvia, musiikkia, kirjallisuutta ja kuvataidetta. Taide nähdään jo selkeästi osana kotien sisustusta, ja nykytaiteilijoiden galleriamyynti on vilkastunut.\nHagelstam & Co nostaa joulukuun huutokaupassa esille muutaman kiinnostavan nykytaiteilijan. He kaikki työskentelevät Fiskarsin ruukilla. Kyseisten taiteilijoiden toisistaan eroavia töitä yhdistää kuitenkin yksi tekijä: he jättävät teoksen lopullisen tulkinnan katsojalle. Se on vapaus, joka miellyttää taiteen keräilijöitä.\nJukka Mäkelä on kansainvälisesti tunnettuja taiteilijoitamme. Hänen abstraktit viivansa muodostavat kokonaisuuksia, jotka paljastavat jokaiselle katsojalle yksilöllisesti jotakin. Mäkelä saa innoituksensa kaikesta ympäröivästä; luonnosta, esineiden maailmasta – vaikka samppanjapullon korkista.\nEeva-Kaisa Ailuksen maalauksessa pääsee aistimaan kesäpäivän riemua. Ailuksen työssä kertautuu suomalaisen taidehistorian naistaiteilijoiden maalaama menneisyys. Venny Soldan-Brofeldtin Antti ja Nisse ovat saattaneet istua juuri samalla tavoin rantahiekassa ja nauttia leikeistään. Ailuksen värimaailma singahtaa silmille ja kietoo iloisuutta marraskuun pimeyteen.\nHoward Smith on pitkän linjan taiteilija. New Jerseystä lähtöisin olevan Smithin käsissä mikä tahansa esine muuttaa muotoaan ja ilmaantuu uudelleen näkyville – taiteena. Smithin kollaasi/sekatekniikkateos on nimeltään Figuratively Speaking, mutta sitä voi kutsua vaikkapa Banana Splitiksi; väreissä näkyy herkullisen jäätelöannoksen kirjo.\nKim Simonssonin keramiikkatyö, Pieni Sammaltyttö, on saapunut maalta kaupunkiin. Hänen ystävänsä on pieni lintu, ja molemmille Bulevardin maailma on uusi ja jännittävä. Simonsson on tulevaisuuden suuria nimiä; hänen töitään löytyy jo kansainvälisistä kokoelmista, mm. New Yorkista, Lontoosta ja Japanista.\nTervetuloa tutustumaan nykytaiteeseen! Huutokaupan näyttö avautuu 6.12. osoitteessa Bulevardi 9 A.\nHelsinki, 11.11. 2013\nMarraskuun huutokaupan näyttö avautuu\nTehtaankadulla kohtaa marraskuussa erikoisia esineitä. Hopeinen ratsumies tai Oiva Toikan mystisiä muotoja sisältävät vuosikuutiot, Hugo Backmanssonin Tanger-näkymät, mitalit ja kunniamerkit sekä erityisen hienosti valmistettu seimi odottavat huutajia.\nHuutokaupan näyttö avautuu keskiviikkona 13.11. klo 10. Voit tehdä tarjouksia myös sivujemme kautta sekä tiedustella mahdollisuutta puhelinhuutoon. Autamme mielellämme kaikissa huutokaupan ostoon ja myyntiin liittyvissä kysymyksissä.\nTervetuloa Tehtaankadulle tutustumaan taiteeseen, huonekaluihin, muotoiluun ja hopeaan - sekä monenlaisiin muihin esineisiin.\nHelsinki, 28.10. 2013\nSisäänjättö marraskuun huutokauppaamme\nTehtaankadulla järjestetään 19.11. huutokauppa, jonka sisäänjättö on avoinna 6.11. asti.\nVoitte olla yhteydessä toimistoomme joko Tehtaankadulla (ti-pe klo 10-16) tai Bulevardilla (ma-pe klo 10-17) esineiden arviointia varten. Teemme myös kotikäyntejä; voitte tiedustella niitä puhelimitse 09-68 77 990 tai hagelstam@hagelstam.fi.\nNeuvomme teitä mielellämme huutokauppamyynneissä. Tervetuloa!\nHelsinki, 22. 10. 2013\nSyksyn tulevat kuukausihuutokaupat\nVielä on mahdollisuus ehtiä mukaan huutamaan! Järjestämme Tehtaankadulla tänä syksynä huutokauppoja, joissa voitte myydä ja ostaa kiinnostavia esineitä, hyvää taidetta ja vaikkapa laadukasta hopeaa - lahjaksi tai omaan kotiin.\nTeemme arviointeja sekä Tehtaankadun että Bulevardin toimistollamme, ja opastamme teitä mielellämme huutokauppaetiketissä.\nSyksyn tulevat huutokauppapäivät ovat\nSisäänjättöön ja arviointiin liittyviin kysymyksiin vastaamme puhelimitse 09-68 77 610 tai sähköpostitse hagelstam@hagelstam.fi.\nSisäänjättö lokakuun huutokauppaamme on päättynyt. Näyttö avataan ke 16.10 klo 10 alkaen. Haemme nyt marraskuun huutokauppaan kohteita. Toimipisteemme Tehtaankadulla palvelee esineiden arvioinnissa ja vastaanottamisessa. Voitte varata ajan numerosta 09-68 77 610, Tehtaankatu 27 on avoinna ti-pe klo 10-16.